2015 september — Motorsportavisen.no
Forside
Nyheter
Bruktbørsen
Bildearkiv
Monthly Archives: september 2015
Veiby sikter mot VM-medalje
Posted by Administrator on 30. september 2015 – 14:14
Lagret under Nyheter, Rally
Rally
Ole Christian Veiby går en spennende avslutning på bilsportsesongen i møte. Med et bra resultat i helgens Rally Frankrike har han et godt utgangspunkt for å klare årets målsetting om medalje i junior-VM.
JWRC, som serien i junior-VM i rally kalles, er imidlertid ikke det eneste mesterskapet 19-åringen fra Kongsvinger øyner medalje håp i. Også i rallycross-EM er bilsporttalentet med og kjemper om en medalje når ett løp gjenstår. I JWRC har Ole Christian Veiby imidlertid tre løp igjen, og kommer han på pallen i helgens Rally Frankrike, så vil han ha et meget godt utgangspunkt før de to siste rundene i Spania og Wales. Rally Frankrike foregår for øvrig på Middelhavsøya Korsika, og er et asfaltrally.
– Rally Frankrike er et utrolig vanskelig løp. Det er sving på sving, på sving, på sving. Jeg tror dette løpet kommer til å skille mye mellom førerne. Løpet består av bare ni etapper, og sju av dem kjøres en gang. Flere av etappene er på over fire mil, noe som er en stor utfordring for sjåfør, kartleser, dekk og bremser. Planen er å gjøre som vi pleier i VM. Det vil si å åpne i et tempo vi er komfortable med, sier Ole Citröen, som kjører en Citröen DS3 R3T, driftet av det finske teamet Printsport.
Franskmannen Quentin Gilbert holder stø kurs mot VM-gull, men Ole seiler opp som hans argeste konkurrent. Dette til tross for at han og kartleser Anders Jæger for øyeblikket ligger på fjerdeplass sammenlagt. Årsaken til at de likevel ligger best an av de bak Gilbert, er at førerne før sesongen nominerte seks løp de skal kjøre i JWRC, og Ole har kun kjørt tre løp så langt. Italieneren Simone Tempestini har kjørt fire løp, men ligger bare sju poeng foran de norske gutta. Avstanden fra Ole og opp til Henri Haapamaki på andreplass, er åtte poeng. Men finnen skal ikke kjøre flere VM-runder i år, og blir dermed stående med sine 48 poeng ved sesongslutt. Ned til femteplass er det ei luke på hele 18 poeng for Ole Christian, som dermed ligger an til medalje i junior-VM i sin debutsesong i VM-sammenheng. Read More »
Sverre Isachsen kjører «gamlebilen» på Barbados
Posted by Administrator on 30. september 2015 – 14:09
Lagret under Nyheter, Rallycross
Rallycross
Sverre Isachsen kjører til helgen dobbeltløp i Global Rallycross Championship på ferieøya Barbados. Og denne gangen stiller Subaru-føreren i fjorårsbilen.
– Årsaken til at jeg kjører fjorårsbilen er rett og slett logistikk. Det forrige løpet gikk i Los Angeles og vi jobber fortsatt med å utvikle årets bil. Derfor ble denne sendt rett hjem til teamet i Vermont for ytterliggere utvikling foran finaleløpet i Las Vegas, mens fjorårsbilen ble sendt til Barbados, forklarer Sverre Isachsen.
Isachsen har gode minner med denne bilen, og for ganske nøyaktig et år siden ble han den første Subaru-føreren noensinne som vant et løp i Red Bull Global Rallycross, da han vant runden i Seattle. Nå håper han på suksess også på Barbados.
– Utviklingen står ikke stille i rallycross, men fjorårsbilen er en bra bil, så jeg har tro på at jeg kan hevde meg med den også. Det er en lang bane vi skal kjøre på her i tropevarmen, og jeg tror det skal passe meg bra. Read More »
Dennis Olsen endelig tilbake på pallen
Posted by Administrator on 29. september 2015 – 17:02
Lagret under Baneracing, Nyheter
Baneracing
Formelfører Dennis Olsen fikk en velfortjent opptur under helgens Formel Renault 2.0 Euro Cup på LeMans.
Dennis Olsen kjørte inn til en meget sterk andreplass under helgens Formel Renault 2.0 Euro Cup på LeMans i Frankrike. Det norske formeltalentet har hatt en vanskelig sesong, og dermed betydde pallplassen mye for den norske formelføreren. Det var en svært godt fornøyd Olsen som tok imot hyllesten på LeMans.
-Det er veldig godt å være tilbake på pallen, og jeg gjorde et veldig godt løp. Vi startet i sjetteposisjon og jeg jobbet meg gjennom feltet og opp på andreplass. Hadde jeg klart å kjøre forbi en konkurrent til i starten av løpet tror jeg at tempoet mitt hadde holdt til seier, sier en meget glad Dennis Olsen, som ikke har stått på pallen siden Euro Cupen gjestet Motorland i begynnelsen av sesongen. Read More »
NM avsluttningen endte til slutt med motorhavari for Snartemo
Posted by Administrator on 29. september 2015 – 14:15
Lagret under Nyheter, Rally
Rally
Snartemo hadde en teoretisk mulighet til å kjempe om NM gullet. Men da skulle mye skje for at dette skulle bli en realitet. Rally Hedemarken som kjøres i traktene rundt Hamar var avsluttningen på en lang NM sesong.
Siden det i år også var en del av lansdskampen i rally (mellom Norge og Sverige), skulle det kjøres to etapper fredag kveld i mørket. Noe som skaper ekstra spenning og utfordringe for de fleste.
Etter fredagens kveldsetapper var Snartemo oppskriftsmessig i ledelse (det var i grunnen kun seier som gjalt om det skulle være noe håp om NM gull i 2015). Edvall M. Stenberg var den som hang best på og var 9 sekunder bak. Tom Kristan Lien (som deler 2 plassen i NM før Hedemerken med Stenberg) fulgte deretter, men var allerede 20 sekunder bak. Halland som ledet NM tok det veldig rolig og tapte hele 38 sekunder på disse to etappene. Read More »
"Injection", onsdag 30.september
Posted by Administrator on 29. september 2015 – 08:32
Lagret under Motorsport på TV, Nyheter
Motorsport på TV
Bilsportmagasinet "Injection" på Viasat Sport (program 459) vises onsdag 30. september kl. 18.00 med reprise søndag 4. oktober kl. 15.00. Dette er innholdet i programmet:
NM RALLY FINALE – RALLY HEDMARKEN
NM-finalen Rally Hedmarken med base på Hamar startet med fartsmåling på løpets gjennomkjøring, der et tyvetalls førere ble ilagt tidstraff før løpet hadde startet. Dette gjaldt blant andre toppførere som Eyvind Brynildsen, Anders Grøndal, Steve Røkland og Marius Aasen.
Frank Tore Larsen (Ford Fiesta R5) ledet fram til åttende fartsetappe, der han punkterte to ganger og måtte bryte. På etappen etter var det Anders Grøndal (DS3 R5) som måtte gi seg av samme grunn. Eyvind Brynildsen (Ford Fiesta R5), som allerede hadde sikret NM-gullet, kjørte inn et minutts tidstraff og vant sin sjette NM-seier for året, drøyt to minutter foran Geir Helge Frøslid (Subaru Impreza Sti), som dermed tok bronsen i NM.
Steve Røkland (Peugeot 208 R2) kjørte også inn et minutts tidstraff og overbeviste med å vinne 2WD-klassen og bli nr. 3 totalt i løpet. Marius Aasen (Ford Fiesta R2) sikret NM-gullet med 3.plass i klassen foran Sindre Furuseth (Renault Twingo R2), som ble nr. 2 bak Røkland og dermed tok sølvet i NM.
Jan Egil Halland (BMW M3) kjørte taktisk og kom i mål på 3.plass i Nasjonal 2WD, noe som holdt til gull i NM, bare ett poeng foran Tom Kr. Lien (VW Golf). I klassen for Nasjonal 4WD kjørte Bernt Kollevold inn til seier med sin ex-Petter Solberg Toyta Celica og 54-åringen tok dermed sitt første NM-gull.
Minner også om nett-TV sending (legges ut etter hovedsendingene på Viasat Sport) på www.injection.no samt Norges Bilsportforbunds portal www.bilsportkanalen.no
Marius Aasen er norgesmester i rally
Posted by Administrator on 28. september 2015 – 19:55
Lagret under Nyheter, Rally
Rally
Rallysjåfør Marius Aasen kunne endelig slippe jubelen løs da han lørdag ble norgesmester i klassen for forhjulsdrevne biler i rally. – Det var en deilig følelse å krysse målstreken, sier Marius Aasen.
I flere år har Aasen kjempet i toppen i flere rallyklasser i Norge, men han har aldri klart å stikke av med NM-gullet. Lørdag 26. september stakk han av med gullet under årets siste NM-runde, Rally Hedemarken.
– Jeg har vært så nære flere år, og i år har ting endelig stemt for oss. Vi ledet NM med en god margin før løpet, og vi kunne kjøre løpet uten å ta for store sjanser, forteller en glad Aasen.
Aasen med kartleser Veronica Engan måtte gjennom 14 raske etapper med 104 km fart før de kunne senke skuldrene og slippe jubelen løs.
– På lørdag fungerte alt som det skulle og dette er utrolig gøy. Det var en drøm som gikk i oppfyllelse og et steg videre i min karriere. Veronica fikk også sølv i kartlesermesterskapet, så vi er veldig glade begge to. Nå skal vi kjempe hardt for å vinne Drive DMACK Fiesta Trophy under den siste VM-runden i Spania i slutten av oktober, avslutter Marius Aasen.
Resultat norgesmesterskap 2WD 2015:
1. Marius Aasen – 114
2. Sindre Furuseth – 93
3. Thor Gunnar Hagen – 85
4. Steve Røkland – 76
5. Petter Rolfsen – 61
Foto: Rolf Tollefsen
Andreas Mikkelsen frykter vanskelig løp på Korsika
Posted by Administrator on 28. september 2015 – 10:26
Lagret under Nyheter, Rally
Rally
Andreas Mikkelsen står overfor en av sine vanskeligste utfordringer når han til helgen skal kjøre Rally Korsika. VM-runden på Middelhavs-øya er kanskje det mest uforutsigbare løpet denne sesongen.
Rally Korsika er på mange måter den mest utfordrende VM-runden. En ting er at løpet flytter seg over så store avstander hver dag, at førerne må bytte hotell hele sju ganger i løpet av en uke med gjennomkjøring og konkurranse. En annen ting er de krevende veiene.
– Her er det ikke snakk om å kjøre for fullt, slik tilfellet vil være i de to siste rundene i Spania og Wales. Går vi for full fart fra start, vil dekkene bli spist opp av den aggressive kjøringen. I dette løpet handler alt om å kjøre smart og fullføre uten feil. Lykkes du med det, så vil du også havnet høyt opp på resultatlisten. Derfor er min eneste målsetting å minimere feil, sier Andreas Mikkelsen.
VM-runden består av kun ni fartsetapper, men til gjengjeld er det lange etapper som i snitt er på 37 kilometer. Fra før har Andreas vist at han trives når etappene er lange, så dette er noe han ser frem mot. Read More »
Ingen god avslutning for Heidi
Posted by Administrator on 28. september 2015 – 08:51
Lagret under Baneracing, Nyheter
Baneracing
Denne helgen var det finaler i årets sesong i DTC/NTCC på Jyllandsringen i Danmark. Et løp hvor mange ville vinne og få med seg mest mulig poeng før en vinner skulle kåres.
Lørdagen startet med to treningspass, her hadde teamet lit tekniske problemer med bilen og gikk glipp av noen verdifulle runder med testing av oppsett. Men i kvalifiseringen fungerte bilen bedre og Heidi kjørte inn til en 16 tid av 23 biler som var et ok utgangspunkt for helgens tre finaler.
I første finale fikk ikke Heidi helt flyten med bilen og slet med feste, men hun kjempte det hun kunne kjempe og hadde mange harde fighter, men kom dessverre borti en annen bil som fikk en sleng å bilen sin og dette fikk Heidi en straffebane for. Men samme fører kom tilbake og gjorde en stygg forbikjøring på Heidi slik at hun kom nesten sist i mål.
I finale to slet Heidi fortsatt litt med bilen men igjen var det mange harde fighter og forbikjøringer. Det var mange som ville opp og forbi og Heidi kom i slutt i mål på en 17 plass. Ikke helt der vi ville være, men med tanke på at bilen ikke var helt optimal å kjøre så var det helt greit. Read More »
Dramatisk STCC finale for Kevin Aabol
Posted by Administrator on 28. september 2015 – 08:46
Lagret under Baneracing, Nyheter
Baneracing
Kevin Aabol kjørte sitt livs løp på Ring Knutstorp i helgen og ledet i over 15 runder. Men en dramatisk siste runde satte en stopper for årets første pallplass.
På treningene og kvalifiseringen så det ikke lyst ut. Det manglet fart i bilen og det ble kun 10. beste tid på kvalifiseringen. Det gav 10. startspor i første løp og pole i det andre.
– Det er små marginer, kun noen få tiendeler skiller suksess fra fiasko. Nå må vi fokusere på å få bilen hel igjennom det første løpet også satse alt i det andre. Sa Kevin etter kvalifiseringen.
I det første løpet gikk alt etter plan. Bilen gikk godt og Kevin kjørte seg opp til en fin 6. plass.
– Endelig går ting som det skal! Nå er det bare å glede seg til det andre løpet. Sa en svært fornøyd Kevin.
Også i sesongens siste finale så det lenge svært bra ut. Kevin tok starten og ledet STCC feltet i 15 runder. Etter et sammenstøt med en konkurrent falt han til 3. plass. På tross av at seieren nå var utenfor rekkevidde så ville en pallplass være en stor opptur for Kevin og Team KIA. Men så, i den siste svingen på den siste runden skjer det utrolige. Etter å ha kjørt sitt livs løp blir Kevin torpedert i siste sving. Han kommer seg videre og ender på 4. plass. Read More »
Seier på Hamar og sølv i NM for Tom Kr. Lien
Posted by Administrator on 28. september 2015 – 08:41
Lagret under Nyheter, Rally
Rally
Det ble en knallsterk seier i årets siste NM-runde i rally for Tom Kr. Lien. Med kona Hege i kartleserstolen totaltvant han klassen for nasjonal tohjulstrekk med 13,8 sekunder på svenske Martin Norenby, med de to nærmeste konkurrentene om NM-gullet, Edvald Martin Stenberg og Jan Egil Halland, på henholdsvis 3. og 4. plass.
Før denne siste NM-runden, Rally Hedmarken, var det rødbergingen Halland som ledet NM med 91 poeng, mens Lien og Stenberg lå på delt 2. plass, begge med 80 poeng. Det betydde at Lien måtte ta igjen 11 poeng på Halland om han skulle ende med den gjeveste medaljen i sammendraget.
Rally Hedmarken startet med to fartsetapper i mørket på fredag kveld. En rask og enkel etappe, påfulgt av en lengre og teknisk krevende etappe med blant annet noen blinde krøn (bakketopper).
Lien fulgte planen om holde et brukbart tempo fra start, men innrømmer at han ble litt sjokkert av tempoet til Søren Snartemo, som etter disse to etappene lå hele 20 sekunder foran. Stenberg lå etter fredagens etapper på 2. plass, med Lien på tredje. Snartemo hadde også muligheter til å ende opp med NM-gull, selv om han lå 20 poeng bak ledende Halland i NM-sammendraget. Read More »
Fullt trøkk med Knut i NM-finalen
Posted by Administrator on 28. september 2015 – 08:35
Lagret under Nyheter, Rally
Rally
Årets siste rallyløp ble et fullverdig punktum for Benjamin A. Ward og Simen Næss Hagen.
– Dette har vært et rått løp. På lørdag fungerte alt knirkefritt, slår Ward fast, etter å ha kjørt inn til 30. plass totalt i NM-finalen på Hamar.
At han understreker lørdagen er nettopp fordi løpet startet på mest urolig vis fredag kveld. Sviktende batteri til intercomen førte til konstant spraking, og til stor irritasjon for både fører og kartleser. Benjamin slet med å høre hva Simen sa, og Simen slet med å holde 100 prosent fokus grunnet konstante ulyder fra øreklokkene.
Bunnsolid samarbeid
– På ingen måte en god start for oss. Det er ikke veldig optimalt å kjøre to ukjente veier uten noter for første gang i mørket. Men det skal sies at lyktepodene til Knut virkelig lyste opp, og det hjalp, fortsetter Ward.
Med fredagen lagt bak seg sent på kvelden, var det bare å lade opp til superraske og heftige veier gjennom lørdagen. Og opplevelsen betalte seg i form av stigende progresjon, høyere fart og gode noter. Samarbeidet mellom Ward og Næss Hagen fungerte bedre enn noen sinne.
– Det er en fantastisk følelse når notene sitter og rytmen går av seg selv. Da er det lettere for meg å lese, og Benjamin kan føle seg trygg på å holde farten oppe. Spesielt på Rokosjøen fungerte dette utmerket, sier kartleseren. Read More »
Steve Røkland vinner NM finalen i rally etter fantastisk opphenting
Posted by Administrator on 28. september 2015 – 08:28
Lagret under Nyheter, Rally
Rally
Peugeot føreren Steve Røkland fra Kongsvinger som har med Svenske Patrik Barth i kartleserstolen kjørte i helgen finaleløpet i årets NM serie på Hamar, Steve som i år har hatt hovedfokus på EM hvor han som eneste Norske deltager endte mesterskapet på en fjerdeplass skulle starte løpet på værst tenkelig måte. Før løpet har deltagerne mulighet til å kjøre igjennom etappene med privatbil for å lage noter og sjekke forholdene, på denne gjennomkjøringen setter arrangøren en maksimalt tillatt hastighet og det var denne som Steve og Patrik brøt med 6 km/t og dermed med en tidsstraff på hele 60 sekunder så det mørkt ut allerede før start.
– Selv om mulighetene for en NM medalje var små stiller jeg alltid opp til start for å utvikle meg selv og selvfølgelig prøve å vinne, etter tidstillegget ble jeg litt betenkt på om det var mulig å vinne ettersom det er mange som kjører fort i denne klassen, sier Røkland.
Når løpet startet med to etapper fredag kveld var Steve og Patrik med helt i toppen men ikke noe mer enn det, så her måtte tempoet økes for å kunne hente igjen tidsstraffen, som sagt så gjort og allerede på lørdag morgen startet de i et forrykende tempo, etter lørdagens to første etapper hadde de kjørt seg opp til en tredjeplass i klassen, differansen opp til lederen som også hadde fått tidsstraff (10 sekunder) var nå 31 sekunder. Etter de to neste etappene og inn til service var differansen redusert til 21,5 sekunder. Read More »
Norsk suksess i Tossebergsklätten
Posted by Administrator on 27. september 2015 – 15:30
Lagret under Nyheter, Rally
Rally
Det ble en veldig bra dag for de norske førerne i rallysprinten opp Tossebergsklätten i Värmland i går!
Holm Jacob Matheson med fersk Norgesmester Aiman Timraz i codriverstolen kjørte inn til totalseier i tillegg til en klar klasseseier i FIA historisk. Det ble igjen en tøff fight med Lars Morten Berntsen som til slutt ble to totalt, 1,2 sekunder bak Mathis.
Svenskene hadde tatt initiativet til en uoffisiell landskamp i rallysprinten for FIA historiske rallybiler, på det norske laget kjørte Holm Jacob Matheson og Tom Hvinden, de svenske fargene ble forsvart av Bror Danielsson og «Nilsby-Janne» Jansson. Det ble kjørt hardt i Gurlittabakken denne dagen, en krevende bakke som kvalifiserer som en av Nordens beste bakkeløpstraseer. Etter tre fartsetapper kunne de norske førerne reise hjem som vinnere av landskampen! Read More »
Tom Kr. Lien på medaljejakt på Hedmarken
Posted by Administrator on 25. september 2015 – 08:13
Lagret under Nyheter, Rally
Rally
Fredag og Lørdag er det klart for «høstjakta» på Hedmarken. Det er dog ikke tradisjonell jakt det dreier seg om, men jakt på de gjeveste medaljene i siste runde i årets rally-NM.
Tom Kristian Lien fra Hokksund har hatt et økende tempo med sin nye VW Golf Kitcar denne sesongen, og han hadde selv ikke trodd at han skulle ligge så godt an som han faktisk gjør før finalen på Hamar i helgen.
-Sesongen begynte dårlig med brutt løp og null poeng i Sigdalsrally, men etter dette har det bare gått bedre og bedre. Litt justeringer på både bil og sjåfør må en regne med med en ny og annerledes bil, og vi hadde vel egentlig ikke regnet med å kunne kjempe så høyt oppe i sammendraget som vi faktisk gjør. I Nasjonal to-hjulstrekk totalt, ligger vi på en delt annenplass, kun elleve poeng bak Rødbergingen Jan Egil Halland. Med tretti poeng å kjempe for er gullet innen rekkevidde med god kjøring og kanskje litt flaks. Det er dog veldig tett blant de fem første, så støter en på problemer kan resultatet totalt i NM likegodt bli en femteplass, altså.
Vi har hatt motor og gir til overhaling og sjekk hos Trond Stensbøl siden siste løp, så teknisk sett skulle vi være bra forberedt, og det blir virkelig spennende å se hvor vi ender på tabellen til slutt, sier Lien.
Innleid bil i sesongfinalen for Marcus Påverud
Posted by Administrator on 24. september 2015 – 16:38
Lagret under Baneracing, Nyheter
Baneracing
Til helgen vender Junior Team Norway-sjåfår Marcus Påverud igjen snuten mot Danmark for å delta i årets avslutningsløp på Jyllandsringen like utenfor Silkeborg.
Det har skjedd mye på de to ukene som har gått siden sist løp på Rudskogen Motorpark. For uken etter at Marcus hadde sikret seg det norske mesterskapet på Rudskogen, skulle hans Citroën DS3 lånes ut til en talentkonkurranse. Her var en av deltagerne så uheldig å rulle slik at bilen ikke kunne bli kjørbar på de snaue to ukene som var igjen før avreise til Danmark.
– Det er veldig kjedelig at dette skulle skje rett før avslutningsløpet, men dessverre er det sånn som kan skje og det er lite vi får gjort noe med, forteller Marcus.
Teamet har derfor måtte gå til leie av bil fra teamet til Marcus, Insight Racing.
– Det er selvfølgelig ingen fordel og måtte leie en bil, men jeg får ta det som en utfordring, smiler Marcus.
Bilen Marcus skal kjøre til helgen ble sist kjørt av hans egen teamsjef Martin Jensen. Da kjørte Martin den inn til en andreplass noe som beviser at bilen han må leie er konkurranse dyktig. Read More »
Rallysprinten «Tossebergsracet» kjøres kommende lørdag i en av Sveriges beste bakkeløpstraseer
Posted by Administrator on 23. september 2015 – 07:50
Lagret under Nyheter, Rally
Rally
Det skal kjøres opp naturskjønne Tossebergsklätten i Värmland, også omtalt i Selma Lagerlöfs diktning. Som en del av rallysprinten kjøres det en uoffisiell landskamp mellom Norge og Sverige for FIA historiske rallybiler med to førere fra hvert land som skal slåss om heder og ære. En av Sveriges kjente rallyførere, Bror Danielsson i BDA Escort, er en av førerne på det svenske laget. Norge skal forsvares av Tom Hvinden og Holm Jacob Matheson.
-Jeg har kjørt i denne fantastiske asfaltbakken mange ganger opp gjennom årene, faktisk 13 ganger med hele 12 pallplasser (9 seire) som fasit. Den har alt en kan ønske av utfordringer, stor stigning, raske partier kombinert med skarpe svinger. En skikkelig «højdare» for førerne, og her skal svenskene bankes «gule og blå», kan Mathis fortelle.
Totalt fire norske førere er klare, foruten Hvinden og Matheson, er Lars Moren Berntsen og Knut Boberg påmeldt. Co-driver i Mathesons røde BDA Escort er for anledningen Aiman Timraz, rykende fersk Norgesmester i historisk racing etter finaleracet på Vålerbanen i helgen.
Bildet: Holm Jacob Matheson (th) og co-driver Aiman Timraz.
"Injection", onsdag 23.september
Posted by Administrator on 22. september 2015 – 08:18
Lagret under Motorsport på TV, Nyheter
Motorsport på TV
Bilsportmagasinet "Injection" på Viasat Sport (program 458) vises onsdag 23. september kl. 18.00 med reprise lørdag 26. september kl. 13.00. Dette er innholdet i programmet:
NM ASFALTRACING FINALER – VÅLERBANEN
Årets NM i asfaltracing ble avsluttet med finalehelg på Vålerbanen, der drøyt 120 deltakere skulle gjøre opp om mesterskap og medaljer.
Historisk Racing har i år utvilklet seg til å bli den største klassen i norsk asfaltracing med et fantastisk mangfold i bilmateriellet. I Klasse 8 for de eldste bilene vant Lars Ekorness med sin Mini Cooper 1275 på Vålerbanen, men kan kunne ikke frata Atle Ramberg (Ford Escort 1300TC) NM-gullet. Sølvet gikk imidlertid til Ekorness.
Aiman Timraz var tidligere mekaniker for Petter og Henning Solberg, men søndag tok han sitt første NM-gull som aktiv utøver da han vant Historisk Klasse 9 med sin Ford Escort RS1600 foran Mathias Havdal i tilsvarende bil.
Formel Basic er norges eneste formelbilklasse med utøvere helt ned i 15 års alder. NM-løpet på Vålerbanen ble dramatisk og spennende, men til slutt var det Theodor Olsen som kunne ta sitt andre NM-gull på rad.
I Shortcar, der det konkurreres både i asfaltracing og rallycross, sikret Julius Slatlem seg NM-gullet allerede lørdag med en 2.plass bak Siver S. Johansen. I selve finaleløpet ble plasseringene byttet om, og Slatlem feiret med seierspiruetter som førte til rådebank i motoren! Vidar Haugen brøt finaleløpet, men tok likevel bronsen.
Minner også om nett-TV sending (legges ut etter hovedsendingene på Viasat Sport) på www.injection.no samt Norges Bilsportforbunds portal http://tv.bilsport.no
Rally-NM avsluttes med Rally Hedemarken
Posted by Administrator on 22. september 2015 – 08:14
Lagret under Nyheter, Rally
Rally
Førstkommende fredag og lørdag er det klart for årets NM-finale, Rally Hedemarken, som kjøres med utgangspunkt i Hamar. Rundt 95 deltagere stiller i start på de velkjente og raske veiene som strekker seg fra Hamar i nord, via Løten til Stange i sør.
Rally Hedemarken, som arrangeres av NMK Hamar, kjøres over to dager med start fra Østre Torg i Hamar fredag kveld. To fartsetapper skal også kjøres på fredag, før deltagerne skal gjennom hele 12 etapper på lørdag. To av årets etapper er helt nye. Løpets serviceplass er på Brygga i Hamar og målgang er ved Scandic hotell lørdag klokken 18.15.
I år skal det kåres fem norgesmestre i rally. En er klar allerede før finalen på Hedemarken. I klassen for de firehjulsdrevne trimmede bilene er det ingen som kan ta igjen poengforspranget til Eyvind Brynildsen fra KNA Varna i Østfold.
I tillegg til klassen for internasjonale biler med firehjulsdrift, er det klasse for internasjonale biler med tohjulsdrift og med motorer inntil 2000 ccm. I tillegg er det NM-klasse for nasjonale biler med tohjulsdrift og nasjonale biler med firehjulsdrift. Siste NM-klasse er for kartlesere. Read More »
Stinius Viking med sterk 4. plass sammenlagt i svensk mesterskap
Posted by Administrator on 22. september 2015 – 08:07
Lagret under Nyheter, Roadracing
Roadracing
Stinius Viking Ødegård (17) avsluttet årets nordiske roadracingsesong med 4. plass sammenlagt i det åpne svenske mesterskapet.
Sviestad Motorstadion ved Linköping var i helga arena for finalen i det svenske mesterskapet i roadracing. Stinius Viking hadde en tøff oppladning til race-helga, etter å ha slitt med en tung forkjølelse de siste to ukene. Han var allikevel innstilt på å gi det han kunne under finalehelgen, hvor det skulle kjøres kvalifisering på morgenen og race på ettermiddagen – både lørdag og søndag.
Lørdagens kvalifisering bar preg av at kroppen var rusten, men han klarte allikevel å kvalifiserte seg til 8. startspor. Det var jevnt mellom førerne oppover på lista, og med en god start var mulighetene til stede for å kunne avansere under løpet.
Dessverre fikk han en litt for dårlig start under lørdagens race, og ble liggende bak noen tregere førere, mens tetgruppa da fikk opparbeidet seg en for stor luke til at det var mulig å hente inn igjen. Han kom til slutt i mål på en 6. plass.
Søndagens kvalifisering gikk bedre enn forventet, etter at Stinius hadde ligget med feber lørdag kveld. Han kjørte et halvt sekund raskere enn på lørdag og tangerte sin personlig beste rundetid fra løpet som ble kjørt på banen tidligere i sesongen. Dette ga ham 6. startspor, men han var kun 3 tideler fra 3. plass. Read More »
Denne helgen ble NM's to siste runder for Shortcar kjørt på Vålerbanen
Posted by Administrator on 21. september 2015 – 17:11
Lagret under Nyheter, Shortcar
Shortcar
Julius Slatlem ledet NM før disse løpene, med Sivert S.Johansen 25 poeng bak på 2.plass.
Sivert S.Johansen var raskest på tidskvalifiseringen og hadde Pole Position i den første finalen. Julius Slatlem startet i 7.startspor. Finalen ble rødflagget etter 2 runder da Steinar Solibakke Klev, som kjempet om 3.plassen i NM, bokstavelig talt møtte veggen og måtte bryte. Finalen ble restartet og Sivert S.Johansen ledet fra start til mål. Julius Slatlem kom inn på 2.plass og Bernt Harald Jensen tok 3.plassen.
Med 2.plass i denne finalen var Norgesmester-tittelen sikret for Julius Slatlem . Sivert S.Johansen sikret også sin 2.plass i NM.
I den andre finale var det Frode Kveldstad som hadde pole position, da de 7 beste i første finale blir snudd i rekkefølge for start i neste finale. Kampen om 3.plassen i NM sto mellom Vidar Haugen og Steinar Solibakke Klev og ville bli avgjort i årets siste finale. Solibakke Klev startet bakerst i feltet pga brutt finale lørdag, mens Haugen hadde 2.startspor. Read More »
Endelig finale for Syversen
Posted by Administrator on 20. september 2015 – 21:38
Lagret under Nyheter, Rallycross
Rallycross
Årets 5 runde i RX Lites ble arrangert i helgen på formel 1 banen i Barcelona, og det skulle bli en opptur for Simon Wågø Syversen. Etter en utfordrende start på sesongen og et skuffende løp i Trondheim var det en spent Syversen som stilte start.
«Vi gjorde noen endringer i forberedelsene før runden her i Barcelona, og var spente på hvordan det kom til å slå ut. Det var derfor veldig deilig å se at vi var så nærme toppen med blant annet en 3 og 5 tid. I tillegg kom jeg til årets første finale, så må si meg meget fornøyd med helgen.»
Selv om det var over en måned siden forrige løp, hadde Syversen tempoet inne fra start. Simon startet helgen med en 5 tid i første omgang. I andre omgang måtte han bryte etter elektriske problemer. Simon kom sterkt tilbake med en 3 tid i tredje omgang, selv med en førerdør han ikke fikk lukket og en kupe full av støv. I den fjerde og siste omgangen ble Simon kjørende i trafikk, og klarte bare en 11 tid. I semifinalen kjørte Simon inn til en tredje plass og var dermed klar for årets første finale. I finalen endte Simon på en 6 plass, noe som er årets beste plassering.
«Det var godt å få være med å kjøre finale! Det har vært en tøff sesong fram til nå, så er deilig at det endelig begynner å løsne. Jeg begynner å bli ordentlig kjent med bilen, så nå ser vi virkelig fram mot de to siste rundene. Vi fikk mye positive svar på de endringene vi gjorde før helga, og vi vet hva vi må jobbe med til neste, så forhåpentligvis kan vi være med å kjempe helt i toppen neste gang også!»
Neste runde arrangeres i Istanbul i Tyrkia om to uker.
Ingen finale på Andreas Bakkerud i Spania
Posted by Administrator on 20. september 2015 – 19:02
Lagret under Nyheter, Rallycross
Rallycross
For tredje VM-runde på rad klarte Andreas Bakkerud bare nesten og ta seg videre til finalen. – Det ble nesten igjen, og ikke helt slik vi ønsker. Nivået i VM er knalltøft nå, og når ikke vi presterer 100% verken bil eller jeg går det ikke fort nok for å være i en finale.
Vi må bare bøye nakken og jobbe på videre mot Tyrkia om 14 dager allerede, sier Andreas Bakkerud.
Helgens løp ble kjørt i Barcelona, på Formel 1 banen Circiut de Catalunya hvor det er bygget en helt ny rallycross bane inne på anlegget.
– Jeg er imponert over hvor bra arrangementet, banen og alt er. Det er gjort en god jobb her, og med 25.000 tilskuere første gang vi er her lover det bra for fremtiden, forteller Bakkerud som hadde støtte av 100 BakkerudBLUE supportere på tribunen.
Sportslig sett for Bakkerud ble det ikke den oppturen han ønsket: Read More »
Veiby vant EM-runden i Spania
Posted by Administrator on 20. september 2015 – 17:18
Lagret under Nyheter, Rallycross
Rallycross
Det ble dramatikk etter EM-runden i rallycross i Spania. Ole Christian Veiby ble til slutt vinner etter at Tommy Rustad ble disket.
– Seier er seier, men jeg skal være så ærlig å si at det ikke er på denne måten jeg ønsker å vinne. Jeg var bil nummer to i mål, men regler skal følges, og dermed ble jeg til slutt stående igjen som vinner, sier Ole Christian Veiby.
Dataloggen viste nemlig at Tommy Rustad hadde vært borti launch-knappen underveis i løpet. Den knappen har førerne kun lov til å bruke i starten.
– Jeg tror Tommy (Rustad) hadde kommet borti knappen da han brukte håndbrekket, og ikke bevisst trykket på knappen for å jukse, sier Ole ærlig.
Resultatet av at Rustad ble disket er at 19-år gamle Ole Christian Veiby ble stående igjen som vinner i årets fjerde og nest siste EM-runde i rallycross. Det betyr også at unggutten, som kjører en VW Polo RX Supercar for Volkswagen Team Sweden, for alvor har meldt seg på i kampen om en EM-medalje igjen. Han fryktet at alt håp var ute etter at han måtte bryte med motorhavari under forrige EM-runde i Norge. Read More »
Simon Wågø Syversen klar til start på Catalunyas formel 1 bane
Posted by Administrator on 18. september 2015 – 13:09
Lagret under Nyheter, Rallycross
Rallycross
Årets 5 runde i RXLites arrangeres i helgen på mektige Ciruit de Catalunya i Barcelona. Det er for anledningen laget en helt ny bane inne på Formel 1 stadion, så det er ingen som har kjørt den enda. Simon Wågø Syversen stiller til start og er meget klar for å få til et godt resultat etter en skuffende helg i Trondheim i siste runde.
«Lånke gikk ikke helt som planlagt, og det var skuffende å ikke få vist hva jeg var god for på hjemmebane. Det ble en del jobbing med den mentale biten, og jeg føler meg veldig godt forberedt nå. I tillegg er det ingen som har kjørt her før, så jeg føler jeg har gode muligheter til å overraske og få vist fram potensialet mitt.»
Så langt har det vært en tøff sesong for Syversen. Det har ikke blitt de helt store resultatene enda, selv om enkeltprestasjoner underveis har vært gode.
«Det har ikke gått helt som forventet nei. Men jeg har lært og vokst mye og føler meg godt rustet til å takle både med- og motgang fremover. Men akkurat nå har jeg fokus på å kjøre fort i Barcelona!»
Bilsporttalentet 2015: Krevende konkurranse for ivrige talenter
Posted by Administrator on 17. september 2015 – 20:16
Lagret under Bilsport, Nyheter
F.V.: Marius Vardeberg, Henrik Krogstad, Aleksander Bjørnstad, Fredrik Ågedal og Thomas Hårberg
Bilsport
Fem håpefulle finalister ga absolutt alt i de krevende øvelsene under den mest prestisjefylte talentkonkurransen i norsk motorsport, Bilsporttalentet 2015.
Det var da heller ingen grunn til å spare seg for Fredrik Ågedal (19), Aleksander Bjørnstad (16), Thomas Hårberg (21), Henrik Krogstad (17) og Marius Vardeberg (18) når førstepremien har en verdi på rundt 300.000 kroner.
Som alltid var det en del nerver ute og gikk da de fem finalistene møttes under lite hyggelige værforhold på Vålerbanen i Hedmark. Riktignok var det for det meste opphold på onsdag, men på torsdag var det øsende regn nesten hele dagen.
De fem unge bilsportutøverne var plukket ut blant alle landets mange bilsportsutøvere mellom 16 og 21 år, for å konkurrere i kjøring med løpsbiler som var både kjente og ukjente. De hadde en knallhard fysisk konkurranse, og de var gjennom intervjuer med juryen. Read More »
Veiby håper på revansje i EM-runden i Barcelona
Posted by Administrator on 17. september 2015 – 11:11
Lagret under Nyheter, Rally
Rally
Ole Christian Veiby har lagt skuffelsen og motorhavariet under EM-runden på hjemmebane bak seg, og er svært revansjesugen før helgens EM-runde i rallycross i Spania.
EM-runden i Norge gikk bokstavelig talt til Hell for Ole Christian Veiby (19). Kongsvinger-gutten, som kjemper om EM-medalje i rallycross, måtte bryte i den andre omgangen med motorhavari da rallycross-sirkuset var i Hell i Nord-Trøndelag i august.
– Det var selvsagt en stor skuffelse, og ekstra bittert at det skjedde på hjemmebane. Men nå har jeg ny motor, og er veldig lysten på å revansjere meg i helgen, sier unggutten, som kjører for Volkswagen Team Sweden.
Han gleder seg til å sette beina på spansk jord for å konkurrere igjen. Han har ikke sittet i rallycrossbilen siden motoren takket for seg i forrige løp. Derfor skal det bli godt å få gjennomført en test før løpet.
– Vi kommer til å ha en test på en bane ikke så langt fra Barcelona. Det tror jeg blir veldig verdifullt for meg. Jeg har ikke fått testet så mye utenfor konkurranse i år, men til helgen vil jeg stille godt forberedt. Med noen runder i bilen i forkant, vil jeg bli vant med beistet av en bilen igjen, sier han om sin Volkswagen Polo RX Supercar med rundt 600 hestekrefter.
Han har denne sesongen vist at han holder et høyt tempo og kan kjempe jevnt med de aller beste. EM-rundene i rallycross arrangeres sammen med fem av VM-rundene, og EM- og VM-førerne kjører mot hverandre i kvalifiseringsheatene. Semfinalene og finalen kjører de imidlertid hver for seg. Etter at han måtte bryte forrige EM-runde, falt han ned til sjetteplass i sammendraget. Men det er ikke mer enn 13 poeng opp til tredjeplassen når to EM-runder gjenstår, og han er innstilt på å slå tilbake etter motorhavariet sist. Read More »
Rally Telemark 2015 er avlyst
Posted by Administrator on 17. september 2015 – 07:04
Lagret under Nyheter, Rally
Rally
På grunn av store nedbørsmengder, flom og store infrastrukturproblemer i Notodden-området ser arrangøren seg nødt til å avlyse årets Rally Telemark.
Det har de siste dagene vært enorme nedbørsmengder i områdene rundt Notodden som igjen fører til store vannføringer i elver og vann. Dette medfører igjen til oversvømmelser, flom, stengte veier og broer som berører både farts- og transportetapper til selve løpet.
For å holde noen samferdselsårer i distriktet oppe har politi og vegvesen ønske om å holde veiene åpne for almenn ferdsel. Dette medfører at våre farts- og transportetapper blir berørt.
Det har blitt meldt enda mer nedbør torsdag der flomtoppen skal komme på lørdag. Etter å ha fått faglige gode tilbakemeldinger fra offentlige myndigheter i området så var det en tung men voksen avgjørelse å avlyse det hele.
Rally Telemark ønsker å bestå, så arrangøren håper på forståelse for avgjørelsen og ønsker alle deltakere, teammedlemmer og tilskuere tilbake til neste år.
Stian Haugan norges mestvinnende sjåfør – 13 gull, og 6 doble
Posted by Administrator on 16. september 2015 – 21:23
Lagret under Bakkeløp, Nyheter, Rallycross
Rallycross/Bakkeløp
Stian klarte det igjen! Dobbelt NM-mester både i bakkeløp og rallycross i samme sesong. Dette har han nå klart i; 2009, 2011, 2012, 2013, 2014 og 2015.
Og når vi legger til at i 2010 tapte han gullet til Morstad med et fattig poeng i rallycross, så skjønner en hvor lenge Stian har klart å holde seg i toppen. Helt fantastisk. Og ingen kan si at det er lett å være best, fordi det å holde seg i toppen så lenge og klare og motivere seg til og fortsette og være best, det er veldig, veldig vanskelig. I år bestemte ikke Stian seg for å kjøre rallycrossbil før langt uti mars. Gnisten og lysten til å kjøre var ikke tilstede, men da våren og sola tittet fram så kom lysten tilbake, litt etter litt.
Det ble som vanlig noen timer i verkstedet for og få xsaraen "representabel", og når også Stian sine trofaste sponsorer ville at han ikke skulle gi seg, ja så måtte han jo bare fortsette. Målet som Stian og teamet satte seg før "kjøret var i gang", var 13 NM gull. Men at han skulle klare det, det var det vanskelig å tenke seg. Det som gjør Stian så stor er at han klarer og konsentrere seg om det han skal gjøre.
For og si det forsiktig så "driter" han i hva de andre sjåførene og teamene sier og gjør. Han tenker på det som gjelder seg selv og det som skal til for at han skal gjøre sitt beste. Dette har vist seg over tid og værte den beste resepten for og lykkes for Stian. Read More »
Christian Sandmo ble nr. to i NM-finale løpet på Momarken
Posted by Administrator on 16. september 2015 – 08:05
Lagret under Nyheter, Rallycross
Rallycross
NM finalen i Rallycross ble sist helg kjørt på Momarken bilbane. Lise-Marie og Christian har ikke deltatt i mesterskapet i år. De har valgt å kjøre EM- rundene og NEZ-cup i Rallycross. Men i helgen valgte søskenparet å kjøre NM- finalen, som avslutning på sesongen.
Christian kjørte meget bra i alle fire innledende omganger og kvalifiserte seg til tredje startspor i A-finalen. I finalen ble han nr. to etter etter fin duell med som vant klassen.
Lise-Marie kjørte også meget bra i innledende omganger og kvalifiserte seg til fjerde statspor i B-finalen. I B-finalen lå hun fint plassert for å avansere til A-finalen da hun ble presset ut i løs-grusen av en konkurrent. Hun tapte to plasser og ble nr. fire og ingen opprykk til A-finalen. Hun ble nr. åtte totalt i klassen.
Uten tekniske problemer, ble det en fin avslutning på en spesiell og vanskelig sesong. Etter løpet var det stor fest som varte langt ut i de små timer.
Bildet: Christian på trening
Klart for finalen i Vestlandsmesterskapet i rallycross i Vikedal
Posted by Administrator on 16. september 2015 – 07:57
Lagret under Nyheter, Rallycross
Rallycross
Søndag er det klart for finalen i Vestlandsmesterskapet i rallycross på Vikedal Motorbane saman med nest siste runden for bilcross og crosskart som gjesteklasse. Ingen av klassane er avgjort, så spenninga er til å ta og føla på blant førerane. Lørdag varmar en opp med parallellrace både for rallycross, bilcross og crosskart.
I klassen inntil 2000 ccm er det junioren Karoline Breivik, NMK Bergen, som leiar med 77 poeng, men Kenneth Johansen, NMK Vikedal, med 61 poeng kan gå forbi på grunn av at et løp skal strykast. For å klara det må han bli dårlegast nr. 2 på søndag. Glenn Olav Lothe, NMK Vikedal, ligg i praksis best til i klassen inntil 2400 ccm, sjølv om han er nede på tredjeplass før siste runde med sine 64 poeng. Han deltok ikke i Bergen, der Stein Erling Tjelta, NAF Motorsport Stavanger, nytta sjansen og gjekk opp i leiing med 70 poeng, framfor Bård Nilsen, KNA Klepp Motorsport, med 65 poeng. Lothe slepp dermed å stryka poeng, og vil med et greit gjennomført løp sikra seg VM-tittelen i klassen. I klassen over 2400 ccm er det tett kamp mellom Lars Reidar Frøyland og Paul Vik, begge NMK Vikedal. Lars Reidar Frøyland har vunne dei to siste rundane, og kan dermed ikke forbedra poengsummen sin etter stryking. Paul Vik, som var uheldig å rulla med sin Volvo 940 i Bergen i forrige runde for 14 dagar sidan, må vinna finaleløpet om han skal klara å gå forbi Frøyland.
Bilcrossklassane kjører nest siste runde i sitt Vestlandsmesterskap. I bilcross junior leiar Sølve Østbø, NMK Vikedal, med 1 poeng på Sigve Hansen, NMK Bergen. Østbø fekk denne vesle leiinga gjennom å ta andreplassen framfor Hansen i Bergen for 2 veker sidan. Då var det Andreas Solli, NMK Bergen, som vann, men han har litt lite poeng frå i vår til å hevda seg i samandraget. Dessverre har ikke Hansen høve til å delta i Vikedal, og er og usikker på finaleløpet i Egersund 3. oktober. Simen Narvestad, NMK Kvinesdal, som ligg 16 poeng bak på tredjeplass stiller heller ikke, så dermed ligg vegen open for Østbø til å bli Vestlandsmester i bilcross junior. Nærmaste konkurrent er då Eirik Sandvik, NMK Vikedal, men han ligg for langt bak til å ta opp kampen. I seniorklassen dominerar bergenserane med Steffen Hjelmås, NMK Bergen, i tet med 43 poeng. Rune Vaktskjold, NAF Motorsport Nordhordland, ligg på andreplass med 36 poeng og Torbjørn Østerbø Veland, NMK Bergen, på tredje med 33 poeng.
Løpet søndag er og finalen i NMK Vikedal cup med to klassar i rallycross. I klassen inntil 2400 ccm ligg det an til at kampen om pallplassane står mellom Kenneth Johansen, Stein Erling Tjelta og Steven Wetland. I klassen over 2400 ccm ligg Paul Vik best til, men han vil få kamp av Lars Reidar Frøyland, Aleksander Skeie og Thomas Nonslid om pallplassane. I bilcross junior har Sølve Østbø et godt grep om laurbærkransen etter at han har en seier og en andreplass så langt. Andreas Solli og Eirik Sandvik ligg begge 16 poeng bak Østbø. Torbjørn Østerbø Veland har nesten et tilsvarande grep om seniorklassen, med 10 poengs leiing til Steffen Hjelmås, 12 poeng til Bjørn Tore Teigland, NMK Bergen, og 13 poeng til Oliver Matre, NMK Vikedal.
I tillegg til bilcross og rallycross, får dei lokale ungdomane som kjører crosskart besøk av et par østlendingar som nok kan by på god konkurranse. Bjørn Cato Aarekol, NMK Vikedal, som vart nr. 4 i sist Norgescup-runde, er einaste førar i 85 ccm. Forskjellen er nok for stor opp til 125 ccm til at han kan blanda seg inn i toppen der, men det skal kjørast først. Hauk Hamre-Hagen og Nikolai Andreassen er dei lokale førerane i 125 ccm-klassen. Dei er vel nokså jamne, men med Hamre-Hagen et lite hakk framfor med mest kjøretrening.
Bildet: Sølve Østbø med pokalen for 2.plassen i Vestlandsmesterskapet i fjor. I år satser han på å vinne, og ligger godt ann til det.
Klart for NM-avslutning i baneracing på Vålerbanen
Posted by Administrator on 15. september 2015 – 19:44
Lagret under Baneracing, Nyheter
Baneracing
Nærmere 130 racerbiler fyller Vålerbanen i Hedmark til helgen når årets NM- og norgescup-sesong i baneracing skal avsluttes.
Det er NAF Vålerbanen som står som arrangør av helgens racing-begivenhet. På Vålerbanen er det GT-klassene, Historisk, Seven Racing, Shortcar og Formel Basic og som har NM-runder til helgen. NM-klassene kjører to finaler, med unntak av GT-klassene som skal kjøre tre finaler. For Formel Basic er det kun helgens to løp som er avgjørende for NM.
Også i Norgescupen kjøres det to runder i helgen. Dette gjelder klassene GT5 og Formel Basic.
Toppklassen når det gjelder muskler og prestasjon i norsk racing er GT1. Etter at 15 løp er unnagjort på de fem rundene så langt i år er det Joakim Ottesen fra KNA Oslo som leder klassen overlegent med sin Opel Vectra DTM. Han har kjørt inn 307 poeng. På en andreplass ligger Haavard Lien, Norsk sportsvognklubb, i Chevrolet Corvette med 101 poeng. På tredjeplass følger Halvor Langkaas fra Amcar med sin Ultima GTR og 69 poeng. Read More »
Stang inn nasjonalt og stang ut internasjonalt for Emil Heyerdahl
Posted by Administrator on 15. september 2015 – 16:15
Lagret under Karting, Nyheter
Karting
Emil Heyerdahl fra Løken, som representerer Junior team Norway har de siste to ukene opplevd både opptur og nedtur på Gokartbanen.
Forrige helg var det Norgescup avslutning på Eggemoen ved Hønefoss, her viste unggutten allerede fra trening at han ville mye. Men under søndagens warm up ble det motorhavari på løpsmotoren, og det lille teamet fra Høland måtte ta til takk med en treningsmotor. Emil beviste hva som bor i han som sjåfør og kunne etter endt løp klatre opp på andreplassen på pallen!
Denne helgen kjørte han siste løp i en serie i legendariske Le Mans i Frankrike. Tidligere runder er blitt kjørt i Zuera i Spania og i Genk i Belgia. Etter treningspassene nå i Frankrike var han 4/10 sekunder bak den raskeste føreren, og håpet om en bra plassering var der. Under tidkjøringen, som bestemmer startposisjonen i innledende omganger, fikk Emil motorproblemer. Dette resulterte i at han måtte starte nesten bakerst i omgangene, og med 52 førere fra 35 forskjellige nasjoner, ble veien lang for å nå toppen denne gangen.
Det jobbes i disse dager for neste års satsning, og Emil har allerede fått bekreftet plass i neste års CIK FIA Academy, som serien heter, med deltagelse i Portogal, Frankrike og Sverige.
I Tillegg jobbes det med at Emil Heyerdahl skal følge kompis, Dennis Hauger ut for å kjøre VM i Gokart i Bahrain i 2016.
"Injection", onsdag 16.september
Posted by Administrator on 15. september 2015 – 09:56
Lagret under Motorsport på TV, Nyheter
Motorsport på TV
Bilsportmagasinet "Injection" på Viasat Sport (program 457) vises onsdag 16. september kl. 18.00 med reprise lørdag 19. september kl. 17.30. Dette er innholdet i programmet:
NM/NC RALLYCROSS FINALER – MOMARKEN
Arrangøren av årets NM- og NC-finaler i rallycross, Indre Østfold Motorsport, hadde påtatt seg en ordentlig utfordring ved å gjennomføre hele finalestevnet på en dag, men arrangementet gikk på skinner hele dagen og sju mestere ble kåret i de forskjellige klassene.
Ole Markus H. Jørgen (VW Golf) vant finalen i Junior Cup, men Heine Rudi (VW Golf) fra Nore og Uvdal klarte seg med 5.plass for å sikre gullet. I RCN Klasse 1 sto Atle Aamodt (Ford Escort) som tilskuer under A-finalen som ble vunnet av Frode Leirhol ( VW Boble), men Aamodts forsprang var nok til å vinne gull i Norgecupen. Nicholas Andersen (Ford Escort) har vært den beste gjennom hele sesongen i RCN Klasse 2 og bekreftet det ved å vinne A-finalen på Momarken og bli gullvinner. Read More »
Alt klart for Rally Telemark 2015
Posted by Administrator on 15. september 2015 – 09:53
Lagret under Nyheter, Rally
Rally
Førstkommende lørdag er det klart for årets nest siste NM-runde i rally. Rally Telemark kjøres med Notodden som utgangspunkt. Rundt 75 deltagere stiller i løpet som dels kjøres på kjente veier, men som også inneholder nyheter.
VM-fører Andreas Mikkelsen blir en ekstra rosin i pølsa i lørdagens rally. Rallyproffen som i disse dager er å se i konkurransen «Best av de beste» på TV2, stiller i en Skoda Fabia S2000. Mikkelsen vil dermed kjempe mot årets suverene NM-leder, Eyvind Brynildsen, som stiller med en ny Ford Fiesta R5 i Rally Telemark.
Løpet arrangeres av NAF Notodden og Omegn i samarbeid med NAF Motorsport Asker & Bærum. Løpet innledes med en shake down på fredag kveld. Lørdag morgen går starten fra Bok- og Blueshuset i Notodden sentrum, der også løpets base er.
Løpet inneholder fire fartsetapper som alle kjøres to ganger. Samtlige etapper går rundt Notodden. Som tidligere legges det opp til folkefest i Haave grustak. Årlifoss-etappen kjøres i år motsatt vei av tidligere, slik at det blir start i grustaket. Det blir mulighet til å se bilene lenge inne i grustaket før de stikker til skogs. Løpets lengste etappe er Styggdalen, som var ny i fjor. Etappen er 13.65 km lang. Read More »
Herbjørn Haug sikret ny NM-bronse til Grue
Posted by Administrator on 15. september 2015 – 09:49
Lagret under Nyheter, Rallycross
Rallycross
Denne helga sikret Herbjørn Haug seg sin 9. NM-medalje i rallycross under NM-finalen på Momarken. Foran helgas løp lå Haug på en ganske sikker bronseplass i NM bare fire poeng bak Hans-Jøran Østereng på sølvplass og 12 poeng bak Stian Haugan på gullplassen. Alt skulle dermed avgjøres under finaleløpet.
Haug åpnet med en god omgang hvor tiden holdt til tredjetid. I andreomgang avanserte han og kjørte seg inn til andretid. I tredjeomgang måtte han imidlertid bryte med et knekt styrestag og spenningen steg foran fjerdeomgang. Her kjørte Haug da i det første heatet på vått føre. Han tok teten med en gang og kjørte inn til en sikker heatsier. Selv om det tørket opp mer og mer på banen holdt tiden til en ny tredjetid.
Med to tredjetider og en andretid som tellende ledet Haug etter de innledende omgangene og klatret opp på sølvplass i NM-sammendraget, ett poeng foran Hans-Jøran Østereng. Stian Haugan kapret nok poeng i de innledende omgangene og sikret seg NM-gullet før finalen gikk. Kampen om sølvet skulle imidlertid avgjøres av hvem av Østereng og Haug som kom først i mål i finalen.
Haug valgte seg til andre startspor i finalen, men det viste seg å ikke være det riktige valget. Det var glatt i de første startsporene og konkurrentene som sto i de to bakre rekkene kom raskt fremover på starten. Read More »
Marcus Påverud norsk mester i Citroën DS3 Cup
Posted by Administrator on 15. september 2015 – 09:45
Lagret under Baneracing, Nyheter
Baneracing
I helgen hadde Citroën DS3 Cup-sirkuset forflyttet seg fra Danmark og opp til Norge og Rudskogen Motorsenter for det siste løpet i den norske Citroën DS3-serien. Junior Team Norway sjåfør Marcus Påverud som ledet den norske serien før helgen var selvfølgelig på plass for å kapre fler poeng og forhåpentligvis sikre seieren i cupen.
På lørdag formiddag skulle kvalifiseringen som ga utgangspunktet for startposisjonen til finale 1 kjøres. Her satt Marcus tidlig gode tider å lå lenge og knivet om en første eller andretid, men når det gjenstod ett minutt igjen av kvalifiseringen ble han tilslutt sjøvet ned på en tredjeplass.
Fra tredje startspor kommer Marcus godt ut av starten i Finale 1 og henger lenge med de to første, men må etterhvert begynne å se seg bakover da hans teamkompis danske Rasmus Klarskov Larsen begynner og presse. Marcus klarer lenge og holde Rasmus bak seg, men må tilslutt gi opp kampen og kjører over mål til en hederlig fjerdeplass. Read More »
Pressemelding fra Heidi Frydenhaug etter Rudskogen Motorfestival
Posted by Administrator on 14. september 2015 – 18:02
Lagret under Baneracing, Nyheter
Baneracing
Da er vi på vei hjem fra en alle tiders helg på Rudskogen Motorfestival! En festival hvis vi kjørte vår sjuende av åtte runder i DTC/NTCC mesterskapet, men også en festival som bød på alt fra billøp til flyshow, motorsykkel stunt og formel1 bil oppvisning!
Helgen begynte med litt trøbbel under fredagens første trening da vi fikk et stikkakselbrudd som dro med seg og ødela lageret på diffen også. Kvalifiseringen på lørdag gikk fint og vi fikk en 15 tid, men det ristet på 3 gir og vi måtte ut med girkassen.. Problemet ble fikset og vi var klare til første finale..
I første finale fikk heidi en dårlig start med kjørte seg fort opp igjen og kunne passere i mål på en 13 plass etter en vanskelig finale på regn med slicks som ble kjørt i mål av safetycar grunnet sikkerheten. Finale to fikk heidi igjen en litt dårlig start men kjørte seg nok engang opp igjen og hadde mange gode og harde fighter og kom i mål på en 12 plass…
I finale tre hadde Heidi en god start! Med den gode starten kunne heidi være med å kjempe om de litt høyere plasseringene og hadde mange harde men fine fighter og kunne passere flere og kjøre inn til årsbeste 9 plass i DTC, 3 plass i NTCC og vinner i Rookie! Teamet har gjort en kjempe jobb, og dette hadde ikke gått uten dem og sponsorene!
«Vi har hatt en del uflaks i det siste, så det at alt klaffet nå og vi fikk være med å kjempe om de litt høyere plasseringene var kjempe gøy! Og det å bli beste rookie og få pokal var virkelig prikken over i'en denne helgen! Nå drar vi alle hjem med et smil over munnen», sier En strålende fornøyd Heidi.
Pressemelding fra Ole Kristian, Temte Norwgian Rallycross Team etter NM-finale 2015
Posted by Administrator on 14. september 2015 – 17:55
Lagret under Nyheter, Rallycross
Rallycross
Mistet NM-medalje i siste sving
NM-finalen 2015 for Supercars gikk av stabelen på Momarken i Østfold lørdag 12.09.15 og vi skulle i utgangspunktet kun sikre den noe overraskende tredjeplassen vi lå på debutsesongen i Supercars. Slik gikk det ikke.
Bermingrud på hugget
I utgangspunktet var det tre stykker som hadde reell sjanse til å ta oss igjen , men det viste seg veldig tidlig på dagen at det var ringreven Morten Bermingrud som var på hugget og skulle bli farlig. I utgangspunktet var vi sikret dersom vi kom til en A-finale. Det var hele oppgaven. Litt preget av alvoret bar de to første omgangene preg av flere førerfeil og med et var mesterskapsmedaljen i stor fare. Startprosedyren som etterhvert har blitt vår signatur i år satt ikke i det hele tatt og vi kom ut sist. Feilberegnet alternativspor og rotet mye.
Etterhvert som dagen gikk kom hodet mer på plass og det begynte å gå veldig bra, men vi fikk en teknisk feil på bilen som gjorde at vi ikke hadde full power og mistet mye toppfart. Til tross for dette satte vi fjerde beste tid i fjerde omgang og var igjen i siget.
Torpedert ut av NM
A-finalen var utelukket etter rotet tidligere på dagen, men det holdt til tredjespor i B-finalen (De to beste i B-finale rykker opp til A) og vi hadde på forhånd regnet ut at denne plasseringen ville holde til å sikre medalje dersom Bermingrud ble nr. to eller dårligere. Med relativt stor selvtillit tok vi fatt på B-finalen og fikk også der en kanonstart og gikk rett i ledelse.
Etter tre runder ble girkuttproblemet større og vi mistet hele tiden power uten at det var altfor dramatisk men iom.jeg ikke visste nøyaktig hva som var feil på det tidspunktet roet vi det helt ned for å safe inn denne medaljen vi fokuserte slik på og dermed var det gjort.
En konkurrent kom i høy hastighet bakfra og regelrett torpederte oss ut av kampen om NM med knappest mulig margin. En hendelse som var svært så unødvendig sett i fra vårt ståsted og temperaturen var svært høy etter målgang på Momarken. Read More »
Blandet avslutning for Holten Motorsport
Posted by Administrator on 14. september 2015 – 07:13
Lagret under Nyheter, Rallycross
Rallycross
Åsmund Holten var med i kampen om en pallplass under NM-finalen på Momarken Bilbane, og endte på fjerde plass i løpet. For Johannes Holten Leifsen ble det nye problemer og en C-finale. Nå blir det stopp i rallycrosskjøringen for hans del.
For Åsmund Holten startet det med bestetid i første omgang, men utover i de neste omgangene slet han med å komme i gang.
– Godt fornøyd med første omgang. Hadde dårlige starter og måtte kjempe meg oppover for å få gode tider, forklarer han, som likevel kjørte fort nok til at han var kvalifisert til ett tredjespor i A-finalen.
– Kom meg først inn i alternativsporet, men gjorde en feil senere i finalen som gjorde at jeg ikke greidde å holde på plasseringen jeg hadde ut fra start.
For Johannes Holten Leifsen var planen å være med å kjempe om en god plassering i finaleløpet i NM. Slik gikk det ikke. Read More »
Årsbeste for Isachsen i Los Angeles
Posted by Administrator on 14. september 2015 – 07:05
Lagret under Nyheter, Rallycross
Rallycross
Sverre Isachsen kjørte inn til årets beste resultat da han ble nummer fire i lørdagens runde av Global Rallycross Championship i Los Angeles. I søndagens runde ble han påkjørt av en konkurrent og nådde ikke finalen.
Helgens to løp av Red Bull Global Rallycross på havna i Los Angeles var viktig for Sverre Isachsen og Subaru Rally Team USA. Løpet ble nemlig presentert av Subaru Tecnica International, STI, og en rekke Subaru-fans fra hele USA var til stede. Til stede var også mange fra ledelsen til Subaru i både USA og Japan, og Subaru stilte med Sverre Isachsen, Bucky Lasek, Travis Pastrana og David Higgins til start.
Isachsen viste umiddelbart et godt tempo på den provisoriske banen som var bygget helt ute i havgapet ved den enorme havna i Los Angeles. Han gjennomførte gode heat og en god semifinale, og i til slutt ble det en fjerdeplass i lørdagens finale bak Scott Speed, Tanner Foust og Patrik Sandell.
– Bilen har fungert godt hele helgen. Vi har gjort noen endringer som viste seg å være veldig bra, og det var moro med en fjerdeplass på lørdag, sier Sverre Isachsen. Read More »
Ny smell for Kenneth Johansen
Posted by Administrator on 13. september 2015 – 17:15
Lagret under Nyheter, Rallycross
Rallycross
Det ble en ny smell for Kenneth Johansen under NM-finalen i rallycross i helgen, og nå må han stå på for å få bilen klar til finalen i Vestlandsmesterskapet som går på Vikedal Motorbane neste helg.
-Etter en litt trøblete første omgang begynte jeg å få flyten i andre, men i tredje omgang smalt jeg inn i Johannes Holten Leifsen slik at både hans og min bil ble ødelagt, forteller Kenneth Johansen om det som skjedde.
-Vi fikk bilen klar igjen til fjerde omgang, men uten at servoen, turteller og alt av instrument inne i bilen var i orden, og det ble vanskelig å få resultater, sier han videre, og konkluderer med at sett under ett har det blitt en vanskelig NM-sesong, der han uoffisielt endte på en åttende plass i sin klasse.
– Likevel tar vi med oss dette som erfaringer mot en ny sesong, og vi har bestemt oss for ny satsing i NM så sant midlene strekker til. Tusen takk til sponsorer, familie, mekanikere og alle som har vært med å hjelpe til på veien. Setter utrolig stor pris på alle som en, slutter Kenneth Johansen.
Til helgen er det det finale i Vestlandsmesterskapet hjemme på Vikedal Motorbane.
– Det blir vel nattskift nå utover i uken nå å få bilen klar til det løpet.
Foto: Rune Johannesen
Andreas Mikkelsen på fjerdeplass i Australia etter tidsstraff
Posted by Administrator on 13. september 2015 – 09:32
Lagret under Nyheter, Rally
Rally
Tidsstraff på 10 sekunder frarøvet Andreas Mikkelsen en plass på seierspallen under Rally Australia. Med fjerdeplass befestet han likevel tredjeplassen i VM-sammendraget, samtidig som teamkamerat Sebastien Ogier sikret seg VM-gull selv om tre runder gjenstår.
Før siste dag hadde Andreas Mikkelsen et håp om å kjempe om seieren. Kun 9,1 sekunder skilte han og Ogier som ledet før siste dag. Men franskmannen viste hvorfor han er verdens beste rallyfører og vant årets tiende VM-runde, og sikret seg med det også sitt tredje strake VM-gull.
– Det er bare å gratulere Seb (Ogier) med både seier i Australia og ikke minst med å ha blitt verdensmester igjen, sier Andreas om teamkameraten i Volkswagen Motorsport.
Selv er han fornøyd med VM-runden "down under". På de avsluttende etappene viste det seg at kampen om den siste pallplassen skulle stå mellom nordmannen og briten Kris Meeke. Meeke hadde et forsprang på nesten ni sekunder da dagen startet, men Andreas og kartleser Ola Fløene nærmet seg sekund for sekund. De kjørte raskere enn briten, men dessverre fikk de en tidsstraff på 10 sekunder for å ha kommet for sent inn til service. Det var avgjørende for at Meeke sikret seg tredjeplassen bak Ogier og Jari-Matti Latvala, mens Andreas kom på fjerdeplass. Inkludert tidsstraffen var det bare snaut seks sekunder som skilte Andreas og Ola fra nok en pallplass. Read More »
Arendal Grand Prix – Storfavoritter foran NM på hjemmebane
Posted by Administrator on 10. september 2015 – 07:32
Lagret under Båtracing, Nyheter
Båtracing
Til helgen arrangeres Arendal Grand Prix på Hølen ved Hisøy. Arrangementet går over to dager og det skal kåres Norgesmester i klassene GT15, GT30 og Thundercat. I tillegg blir det grand prix for katamaranklassen F4 og oppvisning av hydroklassen OSY400.
Båtsportklubben som inntil i forfjor lå i dvale arrangerer sitt andre race ved sin nye racearena på Hølen ved Hisøy.
– Totalt er det påmeldt 34 utøvere i 29 farkoster. Det er vi veldig godt fornøyd med, forteller Nina Dorthea Terjesen, presseansvarlig for Arendal Grand Prix.
I rekruttklassen GT15 stiller hele 13 båter til start.
– Det er svært gledelig at det er rekruttklassen som har det største startfeltet. Sporten har helt klart sett en økning i antall deltakere i denne klassen og det ser vi veldig positivt på, forteller Terjesen. Read More »
Sesongen 2015 har vært et eventyr for unggutten Aleksander Bjørnstad (15)
Posted by Administrator on 9. september 2015 – 15:26
Lagret under Crosskart, Nyheter
Crosskart
Aleksander som konkurrerer i crosskart 250ccm-klassen,har vunnet alt han har kjørt i år.
NM og NEZ gull
Aleksander har i år prioritert NM og NEZ-mesterskapene og dette resulterte i 5 av 5 seiere i NM,samt 3 av 3 seiere i NEZ.
Han ble også NMK-mester. Sesongen har godt på skinner fra første test med karten i vår til vi avsluttet sesongen på Bjorli forrige helg,sier den entusiastiske 15-åringen.
Jeg er nødt til å takke mine sponsorer,støttespillere og ikke minst min far som stiller opp for meg helg etter helg,sier han ydmykt. Dette er Aleksanders 4.fjerde Norgesmesterskap på rad,men han mener selv dette året har vært hans beste sammen med 2013-sesongen. Read More »
Mads Østbergs og Jonas Andersson må trekke seg fra Rally Australia etter gårsdagens ulykke
Posted by Administrator on 9. september 2015 – 15:20
Lagret under Nyheter, Rally
Rally
Mads og Jonas gjennomførte dagens reccy, begge med sterke smerter. Etter avsluttet gjennomkjøring ble det tatt en felles beslutning av begge utøverne, teamet og det medisinske apparatet om at Mads og Jonas trekkes fra løpet, som følge av skadene.
«Vi har kjørt i dag med sterke smerter både Jonas og jeg,» sier Mads i en kommentar etter at avgjørelsen er tatt. «Det er egentlig verre i dag enn det var i går, og det er en helt naturlig utvikling med den type skader vi har fått. Vi kan selvsagt ikke ta sterke smertestillende. Og det ble klart for oss at vi ikke kan kjøre løp om bare 2 dager, på et forsvarlig vis. Vi kunne kanskje ha presset oss gjennom ved å trosse smerter, men smertene tar så mye energi at det rett og slett hadde vært farlig. Vi oppfatter ikke det vi driver med som risikosport, men det blir fort det om vi ikke er 100% fokusert på det vi skal.»
Både Mads og Jonas skal på en ny sjekk på sykehus i morgen tidlig lokal tid. Det er ikke mistanke om noen farlige skader, kun smertefulle. Men forholdreglene tilsier en ny sjekk før de får lov til å reise hjem senere på dagen i morgen.
Ellers er det klart at ulykken har reist spørsmål om sikkerhet ved gjennomkjøringen. To av WRC teamene var involvert i kollisjoner i går. Man skal langt tilbake før man finner tilsvarende. Men sikkerhetsrutinene må og vil bli tatt opp til vurdering.
Årets viktigste løp for Sverre Isachsen
Posted by Administrator on 9. september 2015 – 11:27
Lagret under Nyheter, Rallycross
Rallycross
Lørdag og søndag er det klart for årets åttende og niende runde av Global Rallycross Championship i Los Angeles. Begge løpene er sponset av Subaru Tecnica International, noe som gjør helgen til årets viktigste for Sverre Isachsen.
Den norske Subaru-føreren Sverre Isachsen har hatt en vanskelig start på årets sesong i Red Bull Global Rallycross, og stod over det forrige løpet i Washington DC for å være enda bedre forberedt til helgens to runder på havna i Los Angeles. Denne helgen er det nemlig Subaru Tecnica International, STI, som er hovedsponsor for arrangementet, og Subaru stiller med hele fire biler.
– I tillegg til min faste teamkamerat Bucky Lasek og meg selv, som kjører med den nye Impreza'en, har vi også med Travis Pastrana og David Higgins i den forrige modellen denne helgen. Med fire Subaru'er til start har vi større sjanse for å gjøre det bra, forteller 44-åringen fra Hokksund og KNA Eiker. Read More »
Tobias Nyberg kapret seieren i Norgescupen i klasse KF3
Posted by Administrator on 9. september 2015 – 11:17
Lagret under Karting, Nyheter
Karting
Tobias Nyberg som representerer NMK Trøgstad kapret seieren i Norgescupen 2015 i klassen KF3. Han vant også årets sommercup i denne tøffe klassen. Dette ble reprise fra 2013 hvor den nå 14 år gamle gutten toppet pallen i NC og sommercup og vant NMK Mesterskapet samt junior kart Tour i klassen JR 60.
Tobias reiser til Frankrike i midten av oktober hvor han skal kjøre verdensfinalen i X30 Junior. Her blir deltakerantallet rundt 80 stk i denne klassen.
Kan også nevnes at i hans debutår i KF3 klassen 2014 oppnådde bronsje i NM, og også 2.plass i KFJ cupen.
Bjørn Magne Moland Enge må stå over NM-finalen
Posted by Administrator on 9. september 2015 – 07:13
Lagret under Nyheter, Rallycross
Rallycross
For Bjørn Magne Moland Enge ble det en ny nedtur da motorbyggeren hans skulle trykkteste toppen på rallycrossmotoren. Nye problemer dukket opp som nå gjør at også må stå over NM-finalen.
– På ny kunne motoren vært klar til helgen og NM-finalen, men alt i rallycross koster penger og de har jeg ikke til å få gjort dette, og jeg har ikke lyst til å starte neste sesong med tusenvis av kroner i minus, sier en svært skuffet Bjørn Magne Moland Enge, som likevel ser framover mot 2016 og en ny sesong i rallycrossbilen..
– Nå er det det som har fullt fokus fremover.
Dermed er rallycross sesongen over for Bjørn Magne Moland Enge og han benytter anledningen til å takke de som har vært med å hjelpe han denne sesongen.
– En takk til venner, familie, sponsorer og støttespillere som har hjulpet meg, og til holtenmedia for gode pressemeldinger og oppfølging på det området. Mitt motto er: jeg gir meg aldri før det motsatte er bevist.
Foto: Holten Medier
Dennis Olsen millimetere fra dramatisk krasj
Posted by Administrator on 8. september 2015 – 21:19
Lagret under Baneracing, Nyheter
Baneracing
Det norske formeltalentet Dennis Olsen var millimetere unna en av årets styggeste krasjer i Formel Renault 2.0. Bare flaks gjorde at nordmannen unngikk sammenstøt.
Denne helgen ble årets fjerde runde i Formel Renault 2.0 Eurocup kjørt på Silverstone i England, og det norske formelføreren, Dennis Olsen var millimetere fra å bli involvert i en stygg ulykke som skjedde under saftycar.
– Det var ikke så mange som fikk med seg at det ble safety car på banen. Heldigvis fikk jeg det med meg så jeg stupet ut til venstre for å unngå krasj, og da så jeg de traff hverandre, og den ene bilen fløy i været! Det var svært dramatisk å se, forteller Dennis.
Det var engelskmannen Ben Barnicoat og østerrikeren Ferdinand Habsburg som var involvert i krasjen i det første løpet. Det var helt ekstremt å se hvordan formelbilen fløy. Han var cirka 4.5 – 5 meter oppe i lufta, som dere kan se på videoen. Når begge førerene kom fra ulykken uten skader mener jeg det sier litt om hvor bra sikkerheten er i formelbilen. Og jeg føler meg trygg når jeg kjører, forteller han. Arrangøren valgte å avbryte løpet og det ble omstart senere på dagen i omstarten ble Dennis nummer seks.
Både positivt og negativt
Dennis Olsen fikk i tillegg til sjetteplassen i det første løpet med seg en sjetteplass til i andre løp og en åttendeplass i det tredje racet. Dennis er både fornøyd og litt misfornøyd etter helgen på Silverstone. Read More »
Mads Østberg og Jonas Andersson i stygg krasj i Rally Australia
Posted by Administrator on 8. september 2015 – 21:13
Lagret under Nyheter, Rally
Rally
På den siste av dagens gjennomkjøringsetapper, bare 4 km før mål, var uhellet ute. Mads og Jonas var først blant deltakerne på veien. I en uoversiktlig sving møtte de en stor tømmerbil, som tok hele veien, og en kollisjon var uunngåelig.
«Jeg prøvde å komme unna ved å kjøre av veien, men det var en «bank», eller skråning, på innersiden, så vi kom ikke langt ut. Lastebilen var så stor at den traff oss uansett, på stive hjul. Vi ble skjøvet bakover og nærmest tredd opp skråningen, klistra inni lastebilens plog av en kufanger,» sier Mads etter krasjen. «Både Jonas og jeg fikk noen ordentlige trøkker, men heldigvis kjører vi bil med sikkerhetsbur og 5 punkts belter. Vi hadde ca. 60 til 70 km da det smalt, og i en vanlig bil hadde det nok gått ganske ille. Vi fikk en reservebil og kom gjennom de siste 4 km.»
I etterkant har de både vært undersøkt, og for Mads sin del også vært en tur innom sykehuset. Begge har noen «vondter», men forutsetter at de er tilbake på reccy i morgen. Også reserve reccy bilen var involvert i en kollisjon i dag på en annen fartsetappe. Ikke så alvorlig som den Mads og Jonas hadde, men alvorlig nok til at den ikke er kjørbar i morgen. Så det blir gjennomkjøring i vanlig personbil.
«Da skal vi i hvert fall ikke ligge først på veien», avslutter Mads.
Sjåføren av tømmerbilen forklarte at han ikke hadde noe info på at det var rallytrening på veien. Han visste at det var løp til på denne etappen lørdag, men hadde ingen info om at det var trening i dag. Så kan man spørre seg i hvilken grad sikkerhetsopplegget er godt nok ivaretatt fra arrangørens side, når ikke informasjon om dette er publisert lang løypa?
"Injection", onsdag 9. september
Posted by Administrator on 8. september 2015 – 07:10
Lagret under Motorsport på TV, Nyheter
Motorsport på TV
Bilsportmagasinet "Injection" på Viasat Sport (program 456) vises onsdag 9. september kl. 18.00 med reprise søndag 13. september kl. 16.00. Dette er innholdet i programmet:
RALLYLANDSKAMPEN 2015 – EAST SWEDEN RALLY
East Sweden Rally i Linkøping i Sverige var første runde i Rallylandskampen mellom Norge og Sverige. Den andre tellende runden er Rally Hedemarken i slutten av september.
Landskampen kjøres med førere fra internasjonale klasser i 4WD og 2WD, og de norske førerne møtte sterk konkurranse fra de beste svenske førerne. East Sweden Rally ble et utrolig krevende løp, blant annet på grunn av kraftig regn, og det ble et stort mannefall. Fredrik Åhlin (Ford Fiesta R5) ledet i klassen for firehjulsdrevne biler etter første kveld, men forsvant av veien på SS3. Det samme gjorde også Anders Grøndal (DS3 R5). Frank Tore Larsen (Ford Fiesta R5) og Robin Friberg (DS3 R5) kjempet om ledelsen utover lørdagen, men Frank Tore Larsen kjørte av veien på SS7. Robin Friberg ble eneste svenske landslagsfører som kom i mål, men han vant til gjengjeld også løpet totalt foran veteranen Mats Jonsson (Ford Escort WRC). Arnt Gustav Olsen ble eneste norske fører med firehjulsdrevet bil som klarte å ta seg til mål, og vant sin klasse i FIA NEZ Championship.
Sindre Furuseth (Renault Twingo R2) var eneste norske fører i landskampen for 2WD, men fullførte til seier i landskampklassen foran Jacob Jansson (Ford Fiesta R2).
Minner også om nett-TV sending (legges ut etter hovedsendingene på Viasat Sport) på www.injection.no samt Norges Bilsportforbunds portal http://tv.bilsport.no
Jacob Lyseng (13) ble norgesmester i Crosskart
Posted by Administrator on 8. september 2015 – 07:07
Lagret under Crosskart, Nyheter
Crosskart
En thriller-finale endte med NM-gull til Jacob Lyseng i hans siste crosskartsesong i 125-klassen.
Han har kjempet med nebb og klør mot Oliver Solberg (13), sønnen til Petter Solberg for øvrig, i årets sesong i crosskart-NM. Under NM-finalen på Dombås skulle det avgjøres. Og kalkuleringen var ganske enkel.
Den som vant av Lyseng og Solberg ville bli norgesmester. Og det var unggutten fra Helgelandsmoen som trakk det lengste strået.
– Det er helt fantastisk å bli norgesmester igjen. Det er jo tre år siden sist, sier Jacob Lyseng.
Lengtet etter NM-gullet
Den gang i 85-klassen, den aller minste klassen med 85-kubikkcentimeters crossmotor. Med 40 kubikkcentimeter mer under kamakslingen, kunne han endelig innkassere sitt første – og siste – gull i 125-klassen.
– Jeg har lenget etter å stå øverst på pallen i det norske sammendraget. Jeg tok starten og ledet hele veien til mål. På siste runden, i alternativsporet, kom jeg akkurat foran Oliver hvor vi hadde en hard fight fram til mål, oppsummerer Lyseng. Read More »
Klart for NM-finale i Rallycross på Momarken
Posted by Administrator on 7. september 2015 – 12:53
Lagret under Nyheter, Rallycross
Rallycross
Årets femte og siste NM-runde i rallycross kjøres førstkommende fredag og lørdag på Momarken Bilbane. Rundt 115 deltagere stiller i løpet som også inneholder Norgescup for rallycross nasjonal og Junior Cup.
Det er Indre Østfold Motorsport, en sammenslutning av NMK Trøgstad, NAF Øvre Østfold og KNA Indre/Ytre Østfold som arrangerer helgens NM-finale på den tidligere EM-arenaen ved Mysen.
Det er supernasjonal-klassene, klasse 1, inntil 1600 ccm, klasse 2, 1600-2000 ccm, klasse 3, over 2000 ccm og klassen for de firehjulsdrevne Supercars som inngår i mesterskapet. I tillegg er det siste runde av norgescup for de to rallycross nasjonal-klassene og junior cup.
I NM-klassen for bilene med de minste motorene, inntil 1600 ccm, er det unge Thomas Hårberg (21) fra NMK Verdal/Levanger som topper med sin Citroën Saxo. Han har kjørt inn 99 poeng til nå. Han har imidlertid ikke mer enn fire poengs ledelse til Espen Isaksætre fra KNA Solør Motorsport, også han i Citroën Saxo. Ettersom alle løp er tellende, så har ikke Hårberg råd til noen feil på Momarken. Read More »
Andreas Mikkelsen frykter slanger under Rally Australia
Posted by Administrator on 7. september 2015 – 10:19
Lagret under Nyheter, Rally
Rally
Rally Australia blir et spennende løp på flere måter for Andreas Mikkelsen og kartleser Ola Fløene. En ting er det rent sportslige, noe annet er frykten for å møte på slanger.
– Jeg er absolutt ikke glad i slanger, og i Australia er sjansen stor for å finne en slange som har krøllet seg sammen og slapper av foran hotelldøra når vi kommer tilbake for kvelden. Og skulle vi være så uheldige at vi punkterer og må bytte hjul på en prøve i regnskogen, kommer jeg til å ha høy puls. Det er absolutt noe jeg ikke ønsker, for muligheten er da stor for at vi kan komme i nærkontakt med et beist av en slange, sier Andreas Mikkelsen med et skjevt smil.
For det er nemlig slik at noen av fartsprøvene i årets 10. VM-runde går gjennom regnskogaktige områder, med mange og veldig høye trær. De vet at det kommer til å støve fra bilene foran, og spesielt på morgenen og kvelden kan sola by på siktutfordringer gjennom støv og trær.
– Bortsett fra akkurat slanger, så er dette et løp jeg liker veldig godt. Faktisk er det ett av mine favorittrally. Jeg kjører Rally Australia for tredje gang, og ble nummer tre her i fjor. Jeg føler meg veldig klar for å være med å kjempe i toppen. Det er en fordel at jeg kjenner løpet fra før. Jeg mener selv at jeg har en fin mulighet til å vinne min første VM-runde, sier Andreas, som har hatt en spesiell oppladning til løpet. Volkswagen Motorsport-føreren deltok nemlig i det knalltøffe Transalpine-Run. I løpet av åtte etapper, gjennom utallige topper og tinder, krysset han alpene, og viste nok en gang hvor gjennomtrent han er. Read More »
Johannes Holten Leifsen og Åsmund Holten er klare for NM-finalen i rallycross
Posted by Administrator on 7. september 2015 – 10:11
Lagret under Nyheter, Rallycross
Rallycross
Johannes Holten Leifsen og Åsmund Holten er klare for NM-finalen i rallycross på Momarken. For Johannes er det mørke skyer i horisonten, mens Åsmund kjører for seier i NM-finalen.
Johannes Holten Leifsen forteller om det som skjedde under den forrige NM- runden på Gardermoen, etter at han hadde valgte å bryte løpet etter tredje omgang med store skader på bilen.
– Jeg oppsøkte sekretariatet flere ganger for å gi melding om dette, men da jeg ikke traff folk der valgte jeg å utsette dette til søndags morgen.
– Dette førte til at jeg ikke møtte på førermøtet søndag morgen og heller på alkotesten etter møtet, forteller Johannes videre, og legger til at han så ble kallet inn til juryen.
– Her ble jeg fortalt at jeg på grunn av det manglende frammøte var utelukket fra løpet, og at jeg måtte levere inn lisensen.
Likevel kjører Johannes NM-finalen på Momarken.
– Det er Domsutvalget i Norges Bilsportforbund som avgjør i dette videre, etter innstilling fra juryen som var på løpet. Innstillingen er på to års suspensjon, noe som betyr at jeg ikke får lov til å kjøre billøp i denne perioden. Frem til endelig dom i saken får jeg beholde lisensen, forklarer han, som nå altså velger å kjøre finaleløpet.
-NM er kjørt for min del, men vi reiser til Momarken og jeg kjører finaleløpet for min egen del, for teamet mitt og sponsorene mine. Som alltid kjører jeg for en A-finale.
Etter to bestetider i de første omgangene i den forrige NM-runden på Gardermoen, før rallycrossbilen ble tatt inn på vekta etter tredje omgang og funnet for lett og han ble diskvalifisert fra løpet, vil Åsmund Holten nå tilbake der han slapp.
– Ser frem til ei kjekk helg på Momarken. Jeg kommer til å gjøre litt flere endringer på oppsettet på bilen, og gjør alt for en seier til helgen, sier han.
Ernst Holten Leifsen står fremdeles uten motor i sin Citroen DS3 og kjører heller ikke NM-finalen.
Bildet: Åsmund Holten. (Foto: Rune Johannesen)
Kenneth Johansen klar for finale
Posted by Administrator on 7. september 2015 – 08:59
Lagret under Nyheter, Rallycross
Rallycross
Selv om det er 11 poeng opp til tredjeplassen i rallycrossklassen Supernasjonal inntil 2000 kubikk, har ikke Kenneth Johansen gitt opp kampen om medalje i årets NM i rallycross. Til helgen er det finale på Momarken Bilbane.
– Kampen om gullet og sølvet er kjørt, men tredjeplassen er innenfor rekkevidde, så det er absolutt noe å kjøre for til helgen også, sier Kenneth Johansen, som håper at det er slutt på uflaksen.
Det som startet veldig bra med en pallplass i første NM-runde har etter hvert utviklet seg til en ny sesong der uhell og tekniske problemer har dominert.
– Håper vi kan avslutte med stil og ett godt resultat på Momarken.
I den forrige runden på Gardemoen fikk bilen hard medfart, men nå er det meste på stell igjen.
-Bilen er stort sett rettet opp igjen, men vi skal ha en sjekk av motoren og firehjulskontroll før vi er helt klar, slutter Kenneth, som sammen med teamet ser frem til NM-avslutningen på Momarken.
Foto: Rune Johannesen
Solid avslutning i Juniorcup for Bjørn Cato Aarekol
Posted by Administrator on 7. september 2015 – 08:18
Lagret under Crosskart, Nyheter
Crosskart
Bjørn Cato Aarekol vant alle sine innledningsheat og ble til slutt nummer fire under finalen i crosskart juniorcup på Bjorli Motorsenter, og tok tittelen NMK-mestrer 2015.
Etter to niendeplasser i de forrige rundene ble det en skikkelig opptur for Bjørn Cato Aarekol under finalen i crosskart juniorcup 85 kubikk, som han har kjørt i år. 13 åringen fra Vikedal hadde full klaff i de innledende omgangene og vant alle sine tre heat og stod med maks summen 30 poeng etter innledende.
– Det var en kjekk men litt krevende bane å kjøre på, men bortsett fra tredje omgang der jeg kom sist ut i heatet mitt og måtte kjøre meg opp, kom jeg meg greit gjennom omgangene, sier Bjørn Cato, som har med seg far Jon Bjarte som teamsjef og mor Gunnbjørg som assistent når han er ute på løp. Denne gangen klaffet alt.
– Ja, både depotarbeidet, der vi sjekker alt mellom hver omgang, og kjøringen min fungerte denne gangen, og ikke minst karten, der vi hadde valgt å kjøre med større dyse og litt mindre effekt for å unngå motorhavari.
Det var 16 deltakere i Bjørn Cato sin klasse under finaleløpet, og foran finalene var det bare han sammen med en annen fører som hadde maksimum poengsum 30 poeng.
-Da er regelen slik at vi må trekke om hvem som skal ha det beste startsporet, og jeg fikk startspor nummer to, forklarer Bjørn Cato, som kom ut som nummer tre i finalen og valgte å ta alternativsporet i første runde. Han kom da bak flere førere før han greidde å kjøre seg opp til fjerde plass.
– Var nok feil å ta alternativsporet så tidlig, men jeg hadde bestemt meg for det, for å prøve å ta seieren i løpet, forklarer Bjørn Cato.
Løpet var også NMK mesterskap for de førarane som kjører for NMK klubber. Bjørn Cato Aarekol er NMK-mester i crosskart 85 kubikk 2015.
Foto: Privat
Andreas Bakkerud kjempet hard i Frankrike
Posted by Administrator on 7. september 2015 – 07:52
Lagret under Nyheter, Rallycross
Rallycross
Den niende VM-runden i franske Loheac ble ikke den oppturen som Andreas Bakkerud hadde håpet. – Det er helt fantastisk å kjøre her i Frankrike med over 75.000 elleville tilskuere på tribunen, forteller Bakkerud som endte på femteplass i semifinalen etter å ha fått en punktering allerede i første sving.
– Nivået i VM i rallycross er vanvittig tøft, og når ikke alt stemmer 100 % for sjåfør og bil går det dessverre ikke fort nok. Vi er med i kampen i helgen, men det holder ikke helt til å være med i toppen og da blir det harde fighter for å nå fram. I semifinalen kommer vi bra ut, men blir truffet bakfra i første sving og punkterer allerede der, og da blir det en umulig oppgave og fullføre til finale på tre hjul, forteller Bakkerud som ikke er oppgitt av den grunn: – Rallycross er ørsmå marginer og tette fighter i høyt tempo, og da skjer slike ting som dette.
Han endte som nummer ni, og tok med 12 viktige mesterskaps poeng. Med fire VM-runder igjen ligger han nå på en fjerde plass i mesterskapet, kun fire poeng bak tredjeplassen. Read More »
Møller Bil Motorsport inn til 2. plass
Posted by Administrator on 6. september 2015 – 06:59
Lagret under Baneracing, Nyheter
Baneracing
Håkon Schjærin, Atle Gulbrandsen og Kenneth Østvold fikk selskap av Nürburgring-debutant Anders Gram Lindstad da Møller Bil Motorsport kjørte inn til en andreplass i lørdagens runde av det tyske VLN-mesterskapet.
Lørdagens løp varte i seks timer, og Møller Bil Motorsport stilte som alltid til start i klasse SP3T for biler med toliters turbomotorer med sin Audi TT. Denne gangen fikk de faste sjåførene Håkon Schjærin, Atle Gulbrandsen og Kenneth Østvold selskap av debutanten Anders Gram Lindstad.
– Vi sa før løpet at vi skrudde ned ambisjonene noe med en debutant på laget, men Anders gjorde en fin innsats og kjørte både feilfritt og raskt, forteller kjørende teamsjef Håkon Schjærin.
24 år gamle Lindstad fra Gjesåsen i Hedmark er tidligere Norgescupvinner i Formel Basic, og har sterke resultater fra både norsk og svensk racing. Til daglig jobber han på Møller Bil i Elverum, og har vært mekaniker for Møller Bil Motorsport i mange år. Read More »
Dennis Hauger har fått fabrikks kontrakt med CRG Official Factory team for 2016
Posted by Administrator on 4. september 2015 – 08:15
Lagret under Karting, Nyheter
Karting
Dennis Hauger 12 år fra Aurskog avsluttet i helgen sesongen med historiske resultater i Gokartens hjemland Italia i klassen JR60 10-13 år, og har allerede begynt å forberede seg til 2016 som offisiell Fabrikksfører for CRG Factory team i klassen KFJ med 125ccm motorer i alderesgruppen 13-15 år.
Sesongen har gitt historiske resultater med sammenlagt seier i WSK Champions Cup, WSK Super Masters, WSK Gold Cup, Vega Winther Trophy og 2 pklass i WSK Night Edition og det Italienske Mesterskapet. Ledet det Italienske til siste finale, men ble torpedert og fikk ødelagt karten i finale løpet.
Fasiten er 7 seiere og 6 pall plasser på 14 løp, som er et historisk godt resultat.
Etter helgens løp med Gamoto som er CRG sitt JR team gikk reisen videre til Lonato ved Garda sjøen hvor CRG Official Factory team holder til, og det ble 3 dager med testing i den nye klassen. Testen gikk over all forventing med 400 runder på 3 dager, hvor Dennis viste meget god progresjon, forståelse og raske tider.
Etter endt test og møte på onsdag fikk Dennis beskjed om at han blir Offisiell Fabrikksfører for CRG Official Factory team fra og med nå. Og en hektisk periode frem mot sesongstart i 2016 har allerede startet med mye fysisk trening og kjøring i Norge og Italia, for å forberede seg godt til starten i ny klasse.
En klasse med større chassie og 125ccm motorer, og Verdens eliten tom 15 år.
Dennis vil da delta i EM, VM, WSK og mest sannsynlig Tyske Mesterskapet i KFJ, og Euro serien i Rotax i 2016.
Det er snakk om løp i hele Europa og USA, med sesong avslutning med VM i Bahrain i November 2016.
Kevin Aabol med STCC til Gatebil
Posted by Administrator on 3. september 2015 – 19:52
Lagret under Baneracing, Nyheter
Baneracing
Det er nå endelig avklart at Kevin Aabol og hans Kia Optima STCC bil blir å finne på Gatebil på Rudskogen kommende helg.
– Jeg gleder meg stort til å kjøre på Rudskogen. Det er en bane som passer både meg og bilen godt, så det skal bli spennende å se hvor fort det går, sa en spent Kevin før helgens kjøring.
Selv med bare litt over halvparten av motoreffekten til konkurrentene har Kevin stor tro på at det er mulig å sette gode rundetider. En god rundetid blir også målet for helgen, da Kevin kun kjører fritreningene, og ikke løpene.
– Veldig artig å endelig få sjansen til å vise frem det jeg driver med til det norske publikumet. Håpet er jo å få STCC sirkuset til Norge en gang i fremtiden, kanskje dette er første steg i den prosessen? Spør Kevin seg.
Kevin og Team Kia vil være å finne i depoet på Gatebil både fredag og lørdag. Neste løp i STCC går på Solvalla i Stockholm helgen etter Gatebil (11-12. September).
Foto: Privat
Ingen EM medalje på Steve Røkland, måtte bryte på løpets nest siste etappe
Posted by Administrator on 3. september 2015 – 08:40
Lagret under Nyheter, Rally
Rally
Etter en meget hendelsesrikt Rally EM finale i Tsjekkiske Zlin måtte Steve Røkland (23) med sin Svenske kartleser Patrik Barth bryte på løpets nest siste etappe og reise tilbake til Norge uten en medalje i bagasjen, før den siste runden av mesterskapet lå Kongsvinger karen som er medlem av det Norske landslaget på en sammenlagt tredjeplass, utfordringen sto på rekke og rad og startet allerede på kvalifiseringen.
På løpets kvalifisering startet det hele med en tyvstart, dette medførte et tillegg i tiden på 10 sekunder, det igjen gjorde at de måtte starte nest sist i klassen.
Løpets første etappe skulle kjøres inne i byen Zlin sent fredag kveld hvor det ble hevdet at det var utrolige 50.000 tilskuere rundt den 9 km lange etappen, kjøringen gikk greit nok men da en tilskuer fikk illebefinnende og måtte hentes med ambulanse ble etappen strøket for klassen.
De ordinære fartsetappene startet på lørdag morgen, den første gikk greit men 7 km før mål på den andre fikk de en punktering som trolig skyltes en defekt ventil på venstre forhjul, farten blir vesentlig mindre og etter en stund blir de innhentet av føreren som startet bak, når vedkommende prøver å komme seg forbi til tross for at det ikke er plass på den trange veien blir det et så kraftig sammenstøt at den andre deltageren forsvinner ut av veien, ruller rundt og totalvraker sin bil, Steve og Patrik kan fortsette men bilen har store skader. Read More »
Klart for spennende NM finale i Crosskart
Posted by Administrator on 2. september 2015 – 12:15
Lagret under Crosskart, Nyheter
Crosskart
Til helgen er det NM-finale i crosskart på Bjorli. Mesterskapet er helt åpent. Crosskart er en jevn og konkurransedyktig klasse innen bilsport. Det har blitt bevist før, og nå blir det satt to streker under svaret. Nok en gang er det helt åpent om alle medaljer så godt som én. Slik ligger det an før det siste løpet:
85-juniorcup er den klassen som er mest åpen før NM-avslutningen. Kun tre poeng skiller første-fjerdeplassen, hvilket betyr at den av de som vinner løpet på Bjorli, også vinner cupen. Read More »
Heidi tilbake på banen
Posted by Administrator on 2. september 2015 – 07:13
Lagret under Baneracing, Nyheter
Baneracing
I juni kjørte Heidi et løp i DTC /NTCC på Padborg Park Danmark hvor dessverre motoren raste og satte en liten stopper i sesongen. Etter mye ståpåvilje og god hjelp av gamle og nye sponsorer var hun nå i helgen endelig tilbake på banen etter å ha måttet stå over de to siste løpene.
Denne helgen var det sesongens største løp som skulle kjøres Grand Prix Jyllandsringen, et løp med 15 000- 30 000 tilskuere og over 200 førere som skulle kjempe om seiere i sine klasser. Heidi hadde hatt en to måneders pause fra racingen mot de andre som hadde kjørt løp for kun 14 dager siden, så hun startet kvalifiseringen litt rolig for å sjekke ut at alt fungerte og for å selv komme inn i rytmen igjen. Det ble en veldig fin 16 plass av 23 biler på kvalet.
I første finale fikk ikke Heidi helt den beste starten, men begynte raskt og hente seg opp igjen i feltet. Midt i løpet fikk Heidi litt trøbbel med giringen og måtte starte bilen på nytt, dette tapte hun noen plasser på, men var rask til å hente tilbake plasseringene og kunne passere i mål som nummer 17 og som nummer 3 i den norske serien NTCC. Read More »
Marcus Påverud inn til 2. plass foran 20.000 tilskuere
Posted by Administrator on 2. september 2015 – 07:05
Lagret under Baneracing, Nyheter
Baeracing
I helgen vendte Junior Team Norway sjåfør Marcus Påverud snuten mot Danmark nok en gang for å delta i årets høydepunkt, Grand Prix Danmark på Jyllandsringen rett utenfor Silkeborg.
Med ca tjue tusen tilskuere på tribunene og flott høstvær lå alt til rette for nok en flott helg i Danmark.
På lørdag formiddag skulle kvalifiseringen kjøres. Her satt Marcus tidlig en tid, men slet tidlig med bremsene noe som gjorde det vanskelig. Tiden han satte holdt til en 7.tid og 7.startspor i første finale.
I første finale kom Marcus litt dårlig ut i starten og tapte noen plasseringer, men i kjent stil biter han tennene sammen for å hente inn plasseringene igjen. Etter mye tøffe fighter ender han til slutt imål på en 6.plass noe som betydde pole position når de seks beste blir snudd for siste finalens startposisjoner.
På søndag skulle den siste finalen kjøres og publikum hadde strømmet til det flotte anlegget for å få med seg all spenningen som ble bydd på iløpet av dagen. Read More »
Shortcar underholdt på Gardermoen
Posted by Administrator on 1. september 2015 – 16:11
Lagret under Nyheter, Shortcar
Shortcar
Lørdag 29. og søndag 30.august var det klart for det andre rallycross-løpet for Shortcar i årets NM. Gardermoen Motorpark var stedet å være denne helgen. Det ble fart og spenning og tette fighter.
Julius Slatlem, (NAF Nordre Vestfold), kjørte overbevisende og kvalifiserte seg til beste startspor i A-Finalen. Han hadde også raskeste tid totalt. Med seg dit hadde han Sivert S.Johansen (NMK Grenland), Peder Økseter (NAF Motorsport Vålerbanen) og Tony Sormbroen, (KNA Solør Motorsport). I C-finalen var det Vidar Haugen, (NMK Hadeland), og Marius Gramford, (NMK Modun og Sigdal), som kvalifiserte seg videre til B-finale. Fra B-finalen var det Gudbrand Løken, (NMK Gardermoen), og Steinar Solibakke Klev (NMK Kongsberg) som kjørte seg opp til A-finale.
Sivert S.Johansen tok starten i A-finalen, men Julius Slatlem kjørte seg opp og forbi Sivert. Julius vant, med Sivert på andre plass og Steinar Solibakke Klev tok 3.plassen.
I 600 klassen var det to deltakere denne helgen, Stian Frydenlund (NAF Motorsport Ringerike) og Marco Andre Rønningen (KNA Oslo og Omegn). Stian stakk avgårde med seieren i denne klassen.
Neste løp for Shortcar blir Racing på Vålerbanen, 18.-20.september. Da avgjøres også årets NM, der Julius Slatlem nå leder med 25 poeng ned til Sivert S.Johansen på andre plass.
Foto: Ann Mari Buskerud
Norge mot Sverige i Rallylandskampen 2015
Posted by Administrator on 1. september 2015 – 16:05
Lagret under Nyheter, Rally
Rally
Anders Grøndal, Frank Tore Larsen, Arnt Gustav Olsen og Sindre Furuseth stiller på det norske laget i Rallylandskampen 2015, som innledes førstkommende helg med East Sweden Rally i Linkøping i Sverige. I forbindelse med løpet blir det Livesending på Norges Bilsportforbunds nett-TV portal «Bilsportkanalen» fra kl. 14.30 til ca. 17.30 lørdag 5. september.
Rallylandskampen kjøres over to løp, som også er SM- og NM-runder i rally. Den norske runden avvikles i forbindelse med NM-finalen Rally Hedmarken, der det også blir Livesending på nett. Sendingene baseres med Live studio fra serviceplass, der det presenteres redigerte innslag fra fartsetappene i løpet, samt reportasjer og intervjuer med førerne. Programledere er Mikael Lindh fra Sverige og Henning Isdal fra Norge.
Livesendingen fra East Sweden Rally kan du se her: http://tv.bilsport.no
BLINKSKUDD
Content © Motorsportavisen.no..